Prokurordan Təranə Qumralla bağlı – QƏRAR – Yenicag.Az\nAna Səhifə Banner Prokurordan Təranə Qumralla bağlı – QƏRAR\nYeni Çağ Media Qrupu – İyun 25, 2018 - 14:09\nBu barədə Yenicag.az-a “Alter Eqo” hüquq şirkətinin baş direktoru Heyrat Qarayev açıqlama verib:\n“Məhkəmə prosesində icra məmuru şahid qismində dindirilib, həqiqətən də Təranə Qumralın məhkəmə qətnaməsini qərəzli şəkildə icra etməyəcəyi təsdiqini tapıb. Təqsirləndirilən şəxs Təranə Qumral çıxış edərək, məhkəmə qərarının dövlət adından çıxarılmasını bildirib. O zərərçəkmişlərlə bağlı üzr istəməyəcəyini və təkzib verməyəcəyini bildirib”.\nQərardan sonra prokuror çıxış etmək üçün məhkəmədən vaxt istəyib.\nprokuror, qərar, Təranə Qumral,


“Ziraat Bank”ın rəhbəri Avni Dəmirçinin FETÖ sevgisi- Bankın fəaliyyəti son illər niyə zəifləyib ? » Gundelik-Baku.Com\n//Pomidor-xiyar bu tarixdən sonra ucuzlaşacaq\n//Azərbaycanda daha bir məhdudiyyət\n//Klarnet ifaçısından biabırçı açıqlama: “Qızımı Elməddinin şəkli ilə qorxudurdum”\n//Meyxanaçılar Rəşad Dağlının videosundan danışdılar: "Səhv edib ki, üzr istəyib"\n//Rus əsgərləri bu ukraynalını diri-diri basdırdı - FOTO\nQardaş Türkiyə ilə bütün sahələrdə əlaqələrimizin genişlənməsi hər iki tərəfin xeyrinədir. Bu iqtisadiyyatın ciddi bir sahəsi olan bank sektoruna da aiddir.\nƏlbəttə, ölkəmizdə 70 illik sovet dönəmində özəl banklardan danışmaq absurd olardı. Ancaq 1991-ci ildən, yəni müstəqillik dönəmindən başlayaraq ölkəmizdə həm də yerli özəl banklar, həm də xarici banklar fəaliyyətə başlayıb.\nBelə banklardan biri də Ziraat Bankdır.\nTəsəvvür edirsiniz, Osmanlı Türkiyəsindən qalma, 163 yaşlı bankın Azərbaycan bölməsi 2014-cü ildə fəaliyyətə başlayıb.\nBank, Azərbaycan Respublikası Mərkəzi Bankı tərəfindən 30 dekabr 2014-cü il tarixində verilmiş 255 saylı lisenziya əsasında fəaliyyət göstərir.\nÇox maraqlıdır ki, ölkəmizin bank sektorunda 2019-cu ildən başlayaraq geriləmə müşahidə olunur.\nDigər tərəfdən bankla Türkiyə vətəndaşı və bəzi qurumlar arasında məhkəmə çəkişmələri də diqqəti cəlb edir.\nƏn çox maraq cəlb edən bankın fəaliyyətindəki geriləmədir.\nGörəsən səbəb nədir ?\nBankda nə baş verir ?\nMedia üzərindən apardığımız araşdırma zamanı bəlli oldu ki, bankın rəhbəri Avni Dəmirçi onu bu vəzifəyə gətirən FETÖ-ya olan simpatiyasını artıq açıq-aşkar büruzə verir və bundan heç də narahat olmur. Bu isə iş adamları arasında birmənalı qarşılanmır. Hətta bank rəhbərinin Əkrəm İmamoğlunun İstanbul Böyük Şəhər Bələdiyyə başqanı seçilməsini az qala toy-bayram etməsi də diqqətdən yayınmır.\nBir sözlə, “Ziraat Bank” rəhbərinin FETÖ sevgisi bankın fəaliyyətinə ciddi təsir edib.\nAraşdırmadan o da bəlli olur ki, bankın rəhbəri Avni Dəmirçi Türkiyə səfirliyinin Azərbaycanda keçirdiyi rəsmi tədbirlərdə kənar qalmağa çalışır.\n"Ziraat Bank”ın xalis mənfəəti 33% azalıb “Ziraat Bank Azərbaycan” Türkiyə vətəndaşını - MƏHKƏMƏYƏ VERDİ Pulunu ala bilməyənlər Mərkəzi Bankın qarşısına toplaşdı Azərbaycanda bankların reyestri açıqlandı - CƏDVƏL Əmanətlərin Sığortalanması Fondu iştirakçı bankların reyestrini açıqladı “Günay Bank” BAĞLANMA YOLUNDA... - BÖHRAN Bağlanmış 4 bankın əmanətçilərinə nə qədər kompensasiya ödənilib? - AÇIQLAMA "Muğan Bank"ın bağlanmasına sayılı günlər - 40 milyonu tapa biləcəklərmi? Vahid Ələkbərovun “Yelo Bank”ında nələr baş verir?- Baş bankir Elman Rüstəmovun ''yarıtmaz'' siyasəti nəticəsində banklar sıradan çıxır "Bank BTB"nin 2 filial, 1 şöbəsi bağlandı Əhməd Vəliyev iflas ərəfəsində: “İmperiya” çökür Deputatdan Elman Rüstəmova ağır ittihamlar: “Mərkəzi Bankın fəaliyyəti araşdırılsın” Access Bankda “şapka” məsələsi- Müştərilər bu bankdan niyə narazıdır ? "Access Bank" yığılmış zərəri ilə nə edəcək? - Səhmdarlar kömək edəcəkmi? Ramiz Mehdiyevin bankı bağlanır? Bazarın ən zəif riteyl bankı məlum oldu - KRİTİK DURUM Müştərilər “Bank Respublika”dan əmanətlərini geri çəkdilər - NƏ BAŞ VERİR? “Günay Bank” ASC-nin rəhbərliyində dəyişiklik olub Mərkəzi Bankın “komendant saatı” nə vaxt ləğv ediləcək? - Banklar valyuta dəyişməsinə vaxt limiti də qoyublar “Bank VTb Azərbaycan” 2020-ci ili zərərlə başa vurdu - RƏQƏMLƏR “Azər Türk Bank” kritik həddə - RƏQƏMLƏR “AFB Bank” 3 dəfədən çox kiçilib - RƏQƏMLƏR BANK VTB-də qalmaqal: Təhlükəsizlik rəisi bank rəhbərini məhkəməyə verdi (FOTOFAKT) "Express Bank”da qanun pozuntuları aşkarlandı AZAL prezidentinin həyat yoldaşını məhkəməyə verdilər - SƏBƏB Elman Rüstəmov Prezidentin bu Fərmanını icra etmir - Çöküş başlayır Bağlanan banklardan bu pulları ÇIXARMAQ OLAR - SİYAHI “Bank of Baku”nun xalis mənfəəti azalıb, əməliyyat mənfəəti artıb - RƏQƏMLƏR "Günay Bank" ötən ili 81% azalma ilə başa vurdu - RƏQƏMLƏR Bağlanmış 4 bankın əmanətçilərinə 508 milyon manata yaxın vəsait ödənilib\nPomidor-xiyar bu tarixdən sonra ucuzlaşacaq\nKlarnet ifaçısından biabırçı açıqlama: “Qızımı Elməddinin şəkli ilə qorxudurdum”\nMeyxanaçılar Rəşad Dağlının videosundan danışdılar: "Səhv edib ki, üzr istəyib"\nRus əsgərləri bu ukraynalını diri-diri basdırdı - FOTO\nBir həftə cəngəllikdə tək, susuz və qidasız qalan 75 yaşlı turist qadın sağ tapılıb


783 min sahədə taxıl biçini\n783 min sahədə taxıl biçini aparılıb\n14:18 02 İyul 2019 Oxunub : 726\nKənd Təsərrüfatı Nazirliyinin İctimaiyyətlə əlaqələr və informasiya təminatı şöbəsindən Azvision.az -a verilən məlumata görə, iyulun 1-nə olan operativ məlumata görə, ölkə ərazisində 783 min 147,6 hektar ərazidə taxıl biçini aparılıb, 319 min 440 hektar ərazidə arpa, 463 min 707,55 hektar ərazidə buğda biçini başa çatıb. Ümumilikdə bu günədək ölkə üzrə 2 milyon 514 min 610,9 ton taxıl yığılıb, orta məhsuldarlıq hər hektara 32,1 sentner təşkil edir.\nAğdam, Bərdə, Biləsuvar, İmişli, Masallı, Saatlı, Sabirabad, Salyan, Yevlax, Zərdab və Ucarda taxıl biçini başa çatıb. Ağdaş, Kürdəmir, Tərtər, Neftçala və Füzuli rayonlarında taxıl biçini isə başa çatmaq üzrədir. Ağcabədi ərazisində arpa əkilmiş 6672 hektar sahənin 6666 hektarı artıq biçilib, buğda əkilmiş 22 min 503 hektar sahənin 21 min 888 hektarı artıq biçilib. Rayonda arpa üzrə məhsuldarlıq 32,7 s/ha, buğda üzrə məhsuldarlıq 35,7 s/ha təşkil edir.\nFüzuli ərazisində arpa əkilmiş 8505 hektar sahənin hamısı, buğda əkilmiş 28 min 621 hektar sahənin 27 min 859 hektarı artıq biçilib. Rayonda arpa üzrə məhsuldarlıq 29 s/ha, buğda üzrə məhsuldarlıq 31,6 s/ha təşkil edir.\nAğdaş, Beyləqan, Neftçala və Tərtər rayonlarında da taxıl biçinində yüksək nəticələr əldə olunub.


ABŞ prezidenti Donald Trampın qızı İvanka Tramp və kürəkəni Cared Kaşerin illik gəlirləri açıqlanıb.\nAxşam.az xarici mediaya istinadən xəbər verir ki, cütlük ötən il ərzində 82 milyon dollar qazanıb.\n“Ağ Ev”də sözçü olaraq çalışan İvanka və yoldaşının bu gəlirləri ayrı-ayrı biznesdən qazandıqları bildirilir. Belə ki, Tramp atasına məxsus otellərdəki hissələrdən 3,9 milyon, özünə aid markalardan isə 5 milyon qazanc toplayıb.\nKaşer isə nəğd aldığı bir ərazidən ötən il 5 milyon dollar gəlir əldə edib.


Müqavilələrin icrası metodologiyası\n“Doing Business” hər bir ölkədə yerli birinci instansiya məhkəmələri vasitəsilə iqtisadi mübahisələrin həllinə sərf edilən vaxt və xərcləri, habelə məhkəmə proseslərinin keyfiyyəti indeksini ölçməklə, ölkənin məhkəmə sistemində keyfiyyət və səmərəliliyi ehtiva edən yaxşı təcrübələri qəbul edib-etmədiyini qiymətləndirir. Məlumatlar mülki prosessual məcəllələr və digər məhkəmə qaydaları, eləcə də yerli məhkəmə vəkilləri və hakimləri tərəfindən doldurulan sorğular vasitəsilə əldə edilir. Müqavilələrin icrasının asanlığı ilə bağlı ölkələrin sıralanması müqavilələrin icrası üzrə həmin ölkələrin ballarının sıralanması əsasında müəyyən edilir. Bu ballar komponent indikatorların hər biri üçün verilən balların ədədi ortasıdır.\nİqtisadi mübahisənin həll edilməsinin səmərəliliyi\nVaxt və xərclər haqqında məlumatlar iqtisadi satış üzrə mübahisənin mərhələ-mərhələ gedişatı üzrə əldə olunur. Məlumatlar aşağıda təsvir olunan iş ilə bağlı fərziyyələr əsasında təhlildə əhatə olunan hər bir şəhər üzrə xüsusi məhkəmə üçün toplanır (cədvəl 1). Səlahiyyətli məhkəmə adambaşına gəlirin 200 faizi və ya 5,000 ABŞ dolları (hansı daha yüksəkdirsə) dəyərindəki mübahisələr üzrə yurisdiksiyalı orqandır. Təhlilə cəlb edilmiş standart işlə müqayisə edilə bilən işlər üzrə birdən çox məhkəmə yurisdiksiyalı orqan olarsa, proses üzrə tərəflərin əksər hallarda istifadə edilən məhkəmə üzrə məlumatlar toplanacaqdır. Hər bir ölkə üzrə aidiyyəti məhkəmənin adı “Doing Business” hesabatının internet səhifəsində yerləşdirilmişdir. İkinci ən böyük şəhər üçün məlumatların toplandığı 11 ölkəyə münasibətdə həmin şəhərlərdəki aidiyyəti məhkəmənin adı da verilmişdir.\nİş haqqında fərziyyələr\nİddianın dəyəri ölkədə adambaşına düşən gəlirin 200 faizinə və ya 5,000 ABŞ dollarına bərabərdir (hansı daha yüksəkdirsə).\nMəhkəmə iddiası ölkənin ən böyük biznes şəhərində yerləşən iki şirkət (Satıcı və Alıcı) arasındakı qanuni əməliyyatla bağlıdır. 11 ölkəyə münasibətdə ikinci ən böyük biznes şəhəri üçün də məlumatlar toplanır. Şirkətlər arasındakı müqaviləyə uyğun olaraq Satıcı Alıcıya ölkədə adambaşına düşən gəlirin 200 faizi və ya 5,000 ABŞ dolları dəyərində sifarişlə hazırlanan bəzi mebellər satır. Satıcı malları Alıcıya çatdırdıqdan sonra Alıcı malların uyğun keyfiyyətdə olmadığını bildirməklə müqavilə qiymətini ödəməkdən imtina edir. Həmin mebellər sifarişlə hazırlandığından Satıcı onları başqa şəxsə sata bilmir.\nSatıcı (iddiaçı) satış müqaviləsi əsasında məbləği ödəmək üçün Alıcıya (cavabdeh) qarşı iddia qaldırır. Mübahisə ölkənin ən böyük şəhərində adambaşına düşən gəlirin 200 faizi və ya 5,000 ABŞ dolları dəyərində iqtisadi məsələlər üzrə yurisdiksiyaya malik məhkəməyə verilir. Qeyd edildiyi kimi 11 ölkəyə münasibətdə ən böyük biznes şəhəri üçün də məlumat toplanır.\nMübahisənin əvvəlində Satıcı Alıcının daşınar əmlakını (məsələn, ofis avadanlığı və maşınlar) təhkim etməyi qərara alır, çünki Satıcı Alıcının öz əmlakını gizlədə biləcəyindən və ya hər hansı başqa formada müflis ola biləcəyindən narahatdır.\nİddia malların keyfiyyətinin uyğun olmaması haqqında Alıcının iddiası əsasında müzakirə edilir. Məhkəmə yalnız sənədli sübut və ya qanuni hüquq əsasında məsələ üzrə qərar çıxara bilmir, malların keyfiyyəti haqqında mütəxəssis rəyi verilir. Əgər hər bir tərəf üçün öz mütəxəssis şahidini çağırmaq ölkədə geniş tətbiq olunan standart təcrübədirsə, tərəflərin hər biri bir mütəxəssis şahid çağırır. Əgər hakim tərəfindən müstəqil mütəxəssis təyin edilməsi standart təcrübədirsə, onda hakim müstəqil mütəxəssis təyin edir. Bu halda hakim digər mütəxəssisin ifadəsinə icazə vermir.\nMütəxəssis rəyindən sonra hakim qərara alır ki, Satıcı tərəfindən çatdırılan mallar uyğun keyfiyyətdə olmuşdur və Alıcı müqavilə qiymətini ödəməlidir. Beləliklə də hakim tam şəkildə Satıcının xeyrinə olan yekun qərar çıxarır.\nAlıcı məhkəmənin qərarına qarşı apellyasiya şikayəti vermir. Satıcı müraciətin başa çatması üçün qanunla icazə verilən vaxt ərzində məhkəmənin qərarını həyata keçirməyə başlamağı qərara alır.\nSatıcı qərarın dərhal icrası üçün bütün tələb olunan tədbirləri görür. Pul Alıcının daşınar əmlakının (məsələn, ofis avadanlıqları və maşınları) hərrac yolu ilə satışı vasitəsilə müvəffəqiyyətlə toplanır. Fərz olunur ki, Alıcının bank hesabında pulu yoxdur və bu səbəbdən məhkəmə Alıcının bank hesabından vəsaiti çıxara bilmir.\nVaxt təqvim günü ilə qeyd edilir və iddiaçının mülki iddia qaldırmaq qərarına gəldiyi andan ödəniş edilənə qədər hesablanır. Buraya proseslərin baş verdiyi günlər və onlar arasındakı gözləmə müddətləri daxildir. Mübahisə həllinin aşağıdakı üç müxtəlif mərhələsinin orta müddəti qeyd edilir: Sənədləşdirmə və xidmət mərhələsi; məhkəmə və son qərar mərhələsi; icra mərhələsi. Vaxt yuxarıda qeyd olunan xüsusi hal üzrə fərziyyələrə əsaslanaraq müəyyən edilir və yalnız müvafiq məhkəməyə aid edilir. Vaxt təcrübəyə əsasən qeydə alınır və qanunvericilikdə müəyyən edilmiş vaxt hədləri, təcrübədə əksər işlər üzrə riayət edilmədikdə, nəzərə alınmır.\nSənədləşdirmə və xidmət mərhələsinə daxildir:\nSatıcının mübahisəyə səbəb olmayacaq tərzdə hazırladığı tələb məktubu vasitəsilə ödənişi məhkəmədənkənar qaydada əldə etməsi üçün lazım olan vaxt. Buraya məktubun hazırlanma müddəti və əməletmə üçün Alıcıya verilən müddətin son tarixinə qədər olan vaxt da daxildir.\nYerli bir vəkil tərəfindən ilkin şikayətin yazılması və sənədləşdirmədə ehtiyac olan bütün dəstəkləyici sənədlərin toplanması və tələb olunduğu halda onların təsdiqlənməsi və ya notarial qaydada təsdiqlənməsi üçün zəruri olan vaxt.\nMəhkəmədə şikayətin qeydə alınması üçün lazım olan vaxt\nAlıcıya xidmət göstərilməsi üçün lazım olan vaxt. Buraya məhkəmədə emal prosesi müddəti və birdən çox cəhd tələb olunduğu hallarda uğursuz cəhdlər arasındakı gözləmə müddətləri də daxildir.\nMəhkəmə və son qərar mərhələsinə daxildir:\nMəhkəmə öncəsi müşavirə səlahiyyətli məhkəmənin istifadə etdiyi idarəetmə texnikasının bir parçası olduğu halda, məsələnin Alıcıya çatdırıldığı vaxtla məhkəmə öncəsi müşavirənin keçirildiyi vaxt arasındakı müddət.\nMəhkəmə öncəsi müşavirə səlahiyyətli məhkəmənin istifadə etdiyi idarəetmə texnikasının bir parçası olduğu halda, məhkəmə öncəsi müşavirə və ilk iclas arasındakı müddət. Əks halda, məsələnin alıcıya çatdırıldığı vaxtla ilk iclasın keçirildiyi vaxt arasındakı müddət.\nBütün məhkəmə işlərinin aparıldığı müddət. Buraya qısa məlumat və sübutların mübadiləsi, bir çox iclaslar, iclaslar arasındakı gözləmə müddətləri və ekspert rəyinin alınması daxildir.\nDəlillərin təqdim olunduğu müddət bitdikdən sonra hakimin yazılı şəkildə yekun qərarı verməsi üçün lazım olan vaxt.\nApellyasiya üçün müəyyən edilmiş vaxt limiti.\nİcra mərhələsinə daxildir:\nQərarın icra oluna bilən bir nüsxəsini almaq və əlaqəli icra idarəsi ilə əlaqə saxlamaq üçün lazım olan vaxt.\nUduzan tərəfin daşınar əmlakı tapmaq, müəyyənləşdirmək, əl qoymaq və daşımaq üçün lazım olan vaxt (müvafiq hallarda, əmlakın təhkim edilməsi və girov götürülməsi məqsədilə məhkəmədən əmr almaq üçün lazım olan vaxt da buraya daxildir).\nHərracın elanı, təşkil olunması və keçirilməsi üçün lazım olan vaxt. Əgər standart vəziyyətlə müqayisədə iddia dəyərini tam əldə etmək üçün birdən çox hərrac tələb olunarsa, onda hərraclar arasındakı müddət qeydə alınır.\nHərrac uğurla başa çatdıqdan sonra qalib tərəfin iddia dəyərini tam əldə etməsi üçün lazım olan vaxt.\nXərc adambaşına düşən gəlirin 200 faizi və ya 5,000 ABŞ dolları məbləğinə (hansı daha yüksəkdirsə) bərabər olduğu fərz edilən iddianın faizi kimi qeyd edilir. Xərclərin üç növü qeydə alınır: vəkil üçün orta xərclər, məhkəmə xərcləri və icra xərcləri.\nVəkil üçün orta xərclər Satıcı tərəfindən onu məhkəmədə müdafiə etməsi məqsədilə, yekun geri ödəmə nəzərə alınmadan, yerli vəkilə əvvəlcədən ödənilməli olan məbləğdir. Məhkəmə xərclərinə Satıcı (iddiaçı) tərəfindən, Satıcının yekun xərcləri nəzərə alınmadan, məhkəməyə ödənilməli olan məbləğ aiddir. Məhkəmə xərclərinə tərəflərin, birbaşa mütəxəssisə və ya məhkəməyə ödəməsindən asılı olmayaraq, mütəxəssis rəyi alınması məqsədilə etdikləri ödəniş də daxildir. İcra xərcləri, Satıcı tərəfindən çəkilən yekun xərcdən asılı olmayaraq, Alıcının daşınan əmlaklarının hərrac yolu ilə satışı vasitəsilə məhkəmə qərarının icrasını təmin etmək üçün Satıcının (iddiaçı) ödəməli olduğu bütün xərclərdir. Qeyri-rəsmi ödənişlər nəzərə alınmır.\nMəhkəmə proseslərinin keyfiyyəti indeksi hər bir ölkənin öz məhkəmə sistemində aşağıdakı dörd sahə üzrə yaxşı təcrübələri tətbiq edib-etmədiyini müəyyən edir: məhkəmə strukturu və prosesləri, məhkəmə işinin idarə edilməsi, avtomatlaşdırılmış məhkəmə sistemi və mübahisələrin alternativ qaydada həlli (cədvəl 1).\nMəhkəmə strukturu və prosesləri indeksi (0–5)\nİxtisaslaşmış iqtisadi məhkəmənin, bölmə və ya şöbənin mövcudluğu (0–1.5)\nKiçik iddia məhkəməsi və/və ya kiçik iddialar üzrə sadələşdirilmiş prosedurun mövcudluğu (0–1.5)\nMəhkəmədən əvvəl daşınar əmlakın təhkim oluna bilməsi (0–1)\nMəhkəmə işləri üzrə hakimlərin təyin edilməsində istifadə olunan meyarlar (0–1)\nQadının ifadəsinin sübut çəkisi (-1–0)\nMəhkəmə işlərinin idarə edilməsi indeksi (0–6)\nƏsas məhkəmə hadisələri üçün vaxt standartlarını müəyyən edən qaydalar (0–1)\nTəxirəsalma və davametmələr haqqında qaydalar (0–1)\nİcra ölçü hesabatlarının olması (0–1)\nMəhkəmə öncəsi müşavirənin olması (0–1)\nHakimlər üçün elektron iş idarəetmə sisteminin olması (0–1)\nVəkillər üçün elektron iş idarəetmə sisteminin olması (0–1)\nMəhkəmənin avtomatlaşdırılması indeksi (0–4)\nİlkin şikayəti elektron qaydada sənədləşdirmək imkanı (0–1)\nİlkin şikayəti elektron qaydada vermək imkanı (0–1)\nMəhkəmə haqlarını elektron qaydada ödəmək imkanı (0–1)\nMəhkəmə qərarlarının dərc olunması (0–1)\nMübahisələrin alternativ həlli indeksi (0–3)\nKönüllü vasitəçilik və (və ya) barışıq (0–1.5)\nHüquqi proseslərin keyfiyyət indeksi (0–18)\nMəhkəmə strukturu və prosesləri indeksi, məhkəmə işinin idarə edilməsi indeksi, məhkəmənin avtomatlaşdırılması indeksi, mübahisələrin alternativ həlli indeklərinin cəmi\nMəhkəmə strukturu və prosesləri indeksi\nMəhkəmə strukturu və prosesləri indeksi beş komponentdən ibarətdir:\nYalnız iqtisadi məhkəmə işlərinin dinlənilməsi ilə məşğul olan ixtisaslı iqtisadi məhkəmə, bölmə və ya şöbənin olması. Cavab bəli olarsa, 1.5 bal, xeyr olarsa, 0 bal verilir.\nKiçik iddia məhkəməsinin və ya kiçik iddialar üzrə sürətli proseduran olması. Əgər belə məhkəmə və ya prosedur varsa, bütün mülki işlərə tətbiq olunursa və qanunla bu məhkəmə və ya prosedur vasitəsilə idarə edilə bilən işlərin dəyəri üzrə ən yuxarı hədd müəyyən edilmişdirsə, 1 bal verilir. Bu cür məhkəmə sadələşdirilmiş prosedurlar tətbiq etdikdə və ya proseduralar kiçik iddialar üzrə sadələşdirildikdə, bal verilir. Tərəflər bu məhkəmə qarşısında və ya bu prosedur zamanı özlərini təmsil edə bilərsə, əlavə 0.5 bal verilir. Əgər heç bir kiçik iddia məhkəməsi və ya sadələşdirilmiş prosedur yoxdursa, 0 bal verilir.\nİddiaçılar cavabdehin daşınan əmlakının yurisdiksiyadan kənara daşına biləcəyindən və ya hər hansı başqa şəkildə korlanacağından narahat olduqda, onların həmin əmlakın məhkəmədən əvvəl təhkim olunması hüququnu əldə edə bilməsi. Cavab bəli olarsa, 1 bal, xeyr olarsa, 0 bal verilir.\nMəhkəmə işləri üzrə hakimlərin səlahiyyətli məhkəmə vasitəsilə təsadüfən və avtomatlaşdırılmış şəkildə təyin edilməsi. Əgər işlərin təyin edilməsi təsadüfi və avtomatlaşdırılmış şəkildə baş verirsə, 1 bal; əgər proses təsadüfi seçim əsasında, lakin avtomatlaşdırma olmadan aparılırsa, 0.5 bal; əgər nə təsadüfi, nə də avtomatlaşdırılmış deyilsə, 0 bal verilir.\nQadının ifadəsinin məhkəmədə kişinin ifadəsi ilə eyni sübut çəkisinə malik olması. Əgər qanunla istənilən növ mülki məhkəmədə (ailə məsələləri ilə bağlı məhkəmə halları daxil olmaqla) qadının ifadəsinin sübut dəyəri ilə kişinin ifadəsi arasında fərq müəyyən edilirsə, -1 bal, əks halda, 0 bal verilir.\nİndeks üzrə qiymətlər -1–5 bal arasında dəyişir və daha yüksək qiymət ölkədə daha sistemli və təkmil məhkəmə strukturunun olmasını göstərir. Məsələn, Bosniya və Herseqovinada ixtisaslaşmış iqtisad məhkəməsi mövcuddur (1.5 bal) və kiçik iddialar özünü müdafiəyə imkan verən ixtisaslı bölmə vasitəsilə həll oluna bilir (1.5 bal). Əgər iddiaçılar məhkəmə müddətində daşınar əmlakın korlanmasından narahatdırsa, cavabdehin daşınar əmlakının məhkəmədən əvvəl təhkim olunması hüququnu əldə edə bilərlər (1 bal). Məhkəmə işləri elektron iş idarəetmə sistemi vasitəsilə təsadüfi şəkildə təyin edilir (1 bal). Qadının ifadəsi məhkəmədə kişinin ifadəsi ilə eyni sübut çəkisi daşıyır (0 bal). Beləliklə, bu balların cəmlənməsi nəticəsində Bosniya və Herseqovinaya məhkəmə strukturu və prosesləri indeksi üzrə 5 bal əldə edir.\nMəhkəmə işlərinin idarə edilməsi indeksi\nİş idarəetmə göstəricisi altı tərkib hissədən ibarətdir:\nMülki prosessual hüquq üzrə qüvvədə olan qanun və ya qaydalarda aşağıdakı əsas məhkəmə hadisələrinin ən azı üçü üzrə vaxt standartlarının müəyyən edilməsi: (i) məhkəmə sənədlərinin təqdim edilməsi; (ii) ilk dinləmə; (iii) müdafiə bəyanatının təqdim edilməsi; (iv) sübut müddətinin başa çatması; (v) mütəxəssis tərəfindən ifadənin təqdim edilməsi; (vi) yekun qərarın təqdim olunması. Əgər belə vaxt standartları mövcud olarsa və məhkəmə işlərinin 50 faizdən çoxunda riayət olunarsa, 1 bal, əgər onlar mövcud olarsa, lakin işlərin 50 faizdən çoxunda riayət edilməzsə, 0.5 bal verilir; əgər bu əsas məhkəmə hadisələrinin üçündən azı üzrə vaxt standartları müəyyən edilərsə və ya heç biri üçün vaxt standartları müəyyən edilməzsə, 0 bal verilir.\ntəxirə salma və ya davametmələrin maksimum sayını tənzimləyən hər hansı qanunun olması, təxirəsalmaların yalnız gözlənilməz və müstəsna vəziyyətlərlə məhdudlaşdırılmasının qanunvericilikdə təsbit edilməsi və bu qaydaların işlərin 50 faizdən çoxunda riayət edilməsi. Əgər hər üç şərtə əməl edilərsə, 1 bal; üç şərtdən yalnız ikisinə əməl edilərsə, 0.5 bal; şərtlərin yalnız birinə əməl edilərsə və ya heç birinə əməl olunmazsa, 0 bal verilir.\nSəlahiyyətli məhkəmə haqqında məhkəmənin performansının monitorinqi, məhkəmə vasitəsilə işlərin gedişinin izlənməsi və müəyyən olunan vaxt standartlarına uyğunluğun təmin edilməsi məqsədilə səlahiyyətli məhkəmə haqqında performansın qiymətləndirilməsi üzrə ictimaiyyətə açıq hesabatların olması. Aşağıdakı dörd hesabatın ən azı ikisi açıq şəkildə ictimaiyyətə təqdim olunarsa, 1 bal verilir: (i) işlərin paylanması üzrə hesabat (məhkəmənin işlərin paylanması/həlli üçün sərf etdiyi vaxtın ölçülməsi); (ii) məhkəmə işlərinin həli üzrə hesabat (həll edilmiş məhkəmə işləri ilə yeni gələn məhkəmə işləri arasındakı nisbətin ölçülməsi); (iii) başa çatdırılmayan işlərin müddəti üzrə hesabat (başa çatdırılmayan məhkəmə işləri haqqında məhkəmə işinin növünə, gözlədilmə müddətinə, sonuncu dəfə həyata keçirilən tədbir və növbəti mərhələdə həyata keçirilməsi planlaşdırılan tədbir və bu kimi kateqoriyalar əsasında qısa məlumatı əks etdirən hesabat); və (iv) vahid işin gedişi üzrə hesabat (vahid işin statusu haqqında qısa məlumatın verilməsi). Əgər bu hesabatların yalnız biri təmin edilir və ya heç biri təmin edilmirsə, 0 bal verilir.\nMəhkəmə öncəsi müşavirənin səlahiyyətli məhkəmədən əvvəl istifadə olunan idarəetmə üsulları sırasında olması və həmin müşavirədə aşağıdakı məsələlərin ən azı üçünün müzakirə edilməsi: (i) planlaşdırma (şikayəti və digər sənədləri məhkəməyə təqdim etmək üçün vaxt çərçivəsi də daxil olmaqla); (ii) işin mürəkkəbliyi və məhkəmənin planlaşdırılan müddəti; (iii) şikayətin razılaşma və ya alternativ mübahisə həlli vasitəsilə həllinin mümkünlüyü; (iv) şahid siyahılarının mübadiləsi; (v) sübutlar; (vi) yurisdiksiya və digər prosessual məsələlər; və (vii) mübahisəli məsələlərin azaldılması. Əgər səlahiyyətli məhkəmə daxilində bu halların ən azı üçünün müzakirə edildiyi məhkəmə öncəsi müşavirə keçirilərsə, 1 bal, əks halda, 0 bal verilir.\nSəlahiyyətli məhkəmə daxilindəki hakimlər tərəfindən aşağıdakı məqsədlərin ən azı dördü üçün elektron iş idarəetmə sistemindən istifadə edilməsi imkanı: (i) qanun, qayda və presedent hüququ üzrə sənədlərə çıxış; (ii) onların gündəliyində olan bütün məhkəmə işləri üçün avtomatik qaydada dinləmə cədvəli yaratmaq; (iii) vəkillərə bildirişlər göndərmək (məsələn, elektron məktublar); (iv) gündəliyində olan məhkəmə işinin vəziyyətini izləmək; (v) iş sənədlərini (arayış, şikayətlər) nəzərdən keçirmək və idarə etmək; (vi) qərarların yazılmasına kömək etmək; (vii) yarımavtomatlaşdırılmış qaydada məhkəmə əmrlərini yaratmaq; və (viii) xüsusi bir iş üzrə məhkəmə əmrləri və qərarlarını nəzərdən keçirmək. Əgər hakimlərin bu məqsədlərin ən azı dördü üçün istifadə edə biləcəyi elektron iş idarəetmə sistemi mövcuddursa, 1 bal, əks halda 0 bal verilir.\nVəkillər tərəfindən aşağıdakı məqsədlərin ən azı dördü üçün elektron iş idarəetmə sistemindən istifadə edilməsi imkanı: (i) qanun, qayda və presedent hüququ üzrə sənədlərə çıxış; (ii) məhkəməyə təqdim olunacaq formaları əldə etmək; (iii) bildirişlər almaq (məsələn, elektron məktublar); (iv) məhkəmə işinin vəziyyətini izləmək; (v) iş sənədlərini (arayış, şikayətlər) nəzərdən keçirmək və idarə etmək; (vi) arayış və sənədləri məhkəməyə təqdim etmək; və (vii) xüsusi bir iş üzrə məhkəmə əmrləri və qərarlarını nəzərdən keçirmək. Əgər vəkillərin bu məqsədlərin ən azı dördü üçün istifadə edə biləcəyi elektron iş idarəetmə sistemi mövcuddursa, 1 bal, əks halda 0 bal verilir.\nGöstərici 0-6 arasında dəyişir və daha yüksək göstərici ölkədə daha keyfiyyətli və səmərəli iş idarəetmə sisteminin olduğunu göstərir. Məsələn, Avstraliyada tətbiq olunan mülki proses vasitələrində ən azı üç əsas məhkəmə hadisəsi üçün vaxt standartları müəyyən edilmişdir və bu standartlar işlərin 50 faizdən çoxunda gözlənilir (1 bal). Qanunvericilikdə müəyyən edilmişdir ki, təxirəsalma yalnız gözlənilməyən və müstəsna vəziyyətlər üçün tətbiq oluna bilər və bu qayda işlərin 50 faizdən çoxunda gözlənilir (0.5 bal). Səlahiyyətli məhkəmə haqqında şikayətlərin paylanması üçün sərf edilən vaxt üzrə hesabat, məhkəmə işlərinin həlli üzrə hesabat, başa çatdırılmayan işlərin müddəti üzrə hesabat hazırlana bilər (1 bal). Məhkəmə öncəsi müşavirə Yeni Cənubi Uels Rayon Məhkəməsindən əvvəl istifadə olunan məhkəmə iş idarəetmə üsulları sırasındadır (1 bal). Hakim (1 bal) və vəkillər (1 bal) üçün yuxarıda təsvir olunan meyarları təmin edən elektron iş idarəetmə sistemi mövcuddur. Beləliklə, bu balların cəmlənməsi nəticəsində Avstraliya məhkəmə işlərinin idarə edilməsi indeksi üzrə bu göstərici üzrə hər hansı ölkə tərəfindən qazanıla biləcək ən yüksək balı – 5.5 bal əldə edir.\nMəhkəmə sisteminin avtomatlaşdırılması indeksi\nMəhkəmə sisteminin avtomatlaşdırılması indeksi dörd komponentdən ibarətdir:\nİlkin şikayətin səlahiyyətli məhkəməyə müvafiq platforma vasitəsilə (elektron məktub və ya faks vasitəsilə deyil) elektron şəkildə təqdim edilə bilməsi. Əgər cavab bəlidirsə və iddiaçıların daha sonra şikayəti kağız formada təqdim etməsinə ehtiyac yoxdursa, 1 bal, əks halda 0 bal verilir. Ərizələrin elektron təqdim edilməsi platforması, əlavə məmur-vətəndaş ünsiyyəti tələb edilmirsə və yerli ekspertlər elektron sistemdən həmin sistemin tam funksional olduğunu təsdiq edəcək qədər istifadə etmişdirsə, istifadəçi sayından asılı olmayaraq qəbul edilir.\nSəlahiyyətli məhkəmədə qaldırılmış iş üzrə ilkin şikayətin cavabdehə (Alıcıya) ayrıca sistem və ya elektron məktub, faks və ya qısa mesaj xidməti (SMS) vasitəsilə elektron şəkildə təqdim oluna bilməsi. Əgər cavab bəlidirsə və əlavə sənədin təqdim edilməsi tələb edilmirsə, 1 bal, əks halda, 0 bal verilir. Sənədlərin elektron təqdim edilməsi sistemi, əlavə məmur-vətəndaş ünsiyyəti tələb edilmirsə və yerli ekspertlər elektron sistemdən həmin sistemin tam funksional olduğunu təsdiq edəcək qədər istifadə etmişdirsə, istifadəçi sayından asılı olmayaraq qəbul edilir.\nMəhkəmə haqlarının ayrıca platforma və ya elektron bank sistemi vasitəsilə elektron şəkildə ödənilməsi imkanı. Əgər cavab bəlidirsə, iddiaçıdan sonrakı mərhələdə qəbzi kağız və ya möhürlü formada təqdim etmək tələb olunmursa, 1 bal, əks halda 0 bal verilir. Elektron ödəniş sistemi, əlavə məmur-vətəndaş ünsiyyəti tələb edilmirsə və yerli ekspertlər elektron sistemdən həmin sistemin tam funksional olduğunu təsdiq edəcək qədər istifadə etmişdirsə, istifadəçi sayından asılı olmayaraq qəbul edilir.\nYerli məhkəmələr tərəfindən çıxarılan qərarların rəsmi qəzetlərdə, qəzet və ya internetdə nəşr edilməklə ümumi ictimaiyyətə təqdim edilməsi. Əgər bütün səviyyələrdə iqtisadi məsələlər üzrə çıxarılan qərarlar ictimaiyyətə açıqlanarsa, 1 bal, əgər yalnız apellyasiya və ali məhkəmə səviyyəsində çıxarılan qərarlar ictimaiyyətə açıqlanarsa, 0.5 bal, bütün digər hallarda isə 0 bal verilir. Əgər qərarların nüsxəsini əldə etmək üçün məhkəmələrdən fərdi qaydada sorğu edilməlidirsə və ya məhkəmə işinin nömrəsi və ya tərəflər haqqında məlumat təqdim edilməlidirsə, heç bir bal verilməyəcəkdir.\nİndeks üzrə qiymətləndirmə 0–4 bal arasında dəyişir və yüksək göstərici daha avtomatlaşdırılmış, effektiv və şəffaf məhkəmə sistemini əks etdirir. Məsələn, Estoniyada ilkin çağırışların elektron şəkildə təqdim edilməsi (1 bal), cavabdeh tərəfə elektron şəkildə verilməsi (1 bal) və məhkəmə xərclərinin elektron şəkildə ödənilməsi imkanı mövcuddur (1 bal). Əlavə olaraq, bütün səviyyələrdə iqtisadi məhkəmə üzrə qərarlar internet vasitəsilə ictimaiyyətə təqdim edilir (1 bal). Bu balların cəmlənməsi nəticəsində Estoniya məhkəmə sisteminin avtomatlaşdırılması göstəricisi üzrə 4 bal əldə edir.\nMübahisələrin alternativ həlli indeksi\nMübahisələrin alternativ həlli indeksi altı komponentdən ibarətdir:\nYerli iqtisadi arbitraj məhkəməsinin onun bütün aspektlərini əsaslı şəkildə əhatə etməklə vahid qanun və ya qüvvədə olan mülki prosessual məcəllənin vahid fəsli və ya bölməsi ilə tənzimlənməsi. Əgər cavab bəlidirsə, 0.5 bal, əks halda, 0 bal verilir.\nİctimai asayış, ictimai qayda, müflisləşmə, istehlakçı hüquqları, məşğulluq məsələləri və ya əqli mülkiyyət ilə əlaqəli hallar istisna olmaqla, bütün növ iqtisadi mübahisələr üzrə arbitraja müraciət imkanının olması. Əgər cavab bəlidirsə, 0.5 bal, əks halda, 0 bal verilir.\nQüvvədə olan vahid arbitraj müddəaları və ya müqavilələrinin yerli məhkəmələr tərəfindən məhkəmə işlərinin 50 faizdən çoxunda həyata keçirilməsi. Əgər cavab bəlidirsə, 0.5 bal, əks halda, 0 bal verilir.\nKönüllü vasitəçiliyin, barışmanın və ya hər ikisinin iqtisadi mübahisələrin həll olunmasının qəbul edilmiş üsulu olması. Əgər cavab bəlidirsə, 0.5 bal, əks halda, 0 bal verilir.\nKönüllü vasitəçiliyin, barışmanın və ya hər ikisinin bütün aspektləri əsaslı şəkildə əhatə etməklə vahid qanun və ya qüvvədə olan mülki prosessual məcəllənin vahid fəsli və ya bölməsi ilə tənzimlənməsi. Əgər cavab bəlidirsə, 0.5 bal, əks halda, 0 bal verilir.\nVasitəçilik və ya barışığa cəhd etmək istiqamətində tərəflər üçün hər hansı maliyyə stimullarının olması (məsələn, əgər vasitəçilik və ya barışıq uğurlu alınarsa, məhkəmə haqlarının qaytarılması, gəlir vergisi krediti və ya oxşar stimullar). Əgər cavab bəlidirsə, 0.5 bal, əks halda, 0 bal verilir.\nİndeks üzrə göstərici 0-3 bal arasında dəyişir və daha yüksək göstərici mübahisələrin alternativ həlli mexanizmlərinin daha böyük səviyyədə olmasını əks etdirir. Məsələn, İsraildə arbitraj xüsusi qanunla tənzimlənir (0.5 bal), bütün müvafiq iqtisadi mübahisələr məhkəməyə təqdim oluna bilər (0.5 bal) və qüvvədə olan arbitraj müddəaları adətən məhkəmələr tərəfindən icra edilir (0.5 bal). Könüllü vasitəçilik iqtisadi mübahisələrin həll edilməsinin qəbul edilmiş üsuludur (0.5 bal), xüsusi qanunla tənzimlənir (0.5 bal) və əgər proses uğurlu olarsa, məhkəmə iddiası üzrə xərclərin bir hissəsi qaytarılır (0.5 bal). Bu balların cəmlənməsi nəticəsində İsrail mübahisələrin alternativ həlli indeksi üzrə 3 bal əldə edir.\nHüquqi proseslərin keyfiyyəti indeksi\nHüquqi proseslərin keyfiyyəti indeksi məhkəmə strukturu və prosesləri, məhkəmə işinin idarə edilməsi, məhkəmənin avtomatlaşdırılması, mübahisələrin alternativ həlli indekslərinin cəmidir. İndeks 0 – 18 bal arasında dəyişir və daha yüksək göstərici hüquqi proseslərin daha yaxşı və səmərəli olmasını göstərir.\nMüqavilələrin icrası indikatoru hər il iqtisadi mübahisələrinin həlli sistemlərinin səmərəliliyi və keyfiyyəti ilə bağlı dəyişiklikləri qeyd edir. Məlumatlar üzərindəki təsirdən asılı olaraq, müəyyən dəyişikliklər islahatlar kimi təsnif edilir və əhəmiyyətli dəyişikliklərin həyata keçirildiyini təsdiqləmək üçün hesabatın 2017/2018-ci il bölməsində “Doing Business” islahatları üzrə xülasədə verilir. İslahatlar biznes fəaliyyətini asanlaşdıran və biznes fəaliyyətini çətinləşdirən dəyişikliklər olmaqla iki qrupa bölünür. Müqavilələrin icrası indikatoru islahat olub-olmamasının müəyyən edilməsi məqsədi ilə üç meyardan istifadə edir.\nBirinci, hüquqi proseslərin keyfiyyəti indeksi üzrə ölkənin balına təsir edən qanun və qaydalardakı dəyişikliklər islahat kimi müəyyən olunur. Hüquqi proseslərin keyfiyyəti indeksinə təsir edən islahatlara nümunə olaraq, ilkin şikayətin elektron şəkildə təqdim edilməsi üçün tədbirləri, iqtisadi məhkəmə və ya bölmənin yaradılması və ya kiçik iddiaları həll etmək üçün xüsusi sistemlərin təqdim olunması qeyd edilə bilər. Hüquqi proseslər keyfiyyəti indeksinə təsir edən dəyişikliklər həcminə və əhatə dairəsinə görə fərqlənə bilər və buna baxmayaraq islahat tədbiri kimi qeydə alına bilər. Məsələn, hakim və vəkillər üçün yeni elektron iş idarəetmə sisteminin tətbiqi göstəricidə 2 ballıq artıma imkan verən islahatı ifadə edir, lakin vasitəçilikdən istifadə etmək üçün tərəflər üçün stimulların təqdim edilməsi göstəricidəki 0.5 ballıq artımla islahatı ifadə edir.\nİkincisi, mübahisəni həll etmək üçün vaxt və xərcə təsir edən dəyişikliklər onların təsir dairəsindən asılı olaraq islahatlar kimi müəyyən edilə bilər. Müqaviləlilərin icrası indikatoru üzrə metodologiyaya uyğun olaraq sərf edilən vaxt və xərc üzrə ən yüksək nəticəyə qədər nisbi məsafə üzrə 2 faiz və ya daha çox dəyişikliyə səbəb olan hər hansı bir yenilənmə islahat kimi təsnif edilir (bu dəyişikliyin rəsmi rüsumların avtomatik qiymət və ya əməkhaqqı indeksasiyası nəticəsində yaranması halı istisna olmaqla). Daha aşağı təsirə malik dəyişikliklər islahat olaraq qeydə alınmır, lakin həmin dəyişikliklərin təsiri bu göstərici qrupu üçün ən çox yenilənmiş göstəricilərdə əks etdirilir.\nÜçüncüsü, qüvvədə olan mülki prosessual qanunvericilikdə mühüm dəyişikliklər, məsələn, gələcəkdə vaxt və xərclərə əhəmiyyətli təsiri gözlənilən genişhəcmli dəyişikliklər.


"Ərəbistan bizim üçün sağmal inəkdir. Sütü quruduqda, başını kəsəcəyik. " | Sizinyol.com\n“Ərəbistan bizim üçün sağmal inəkdir. Sütü quruduqda, başını kəsəcəyik. “\nSizinYol xarici mətbuata istinadən məlumat verir ki, Amerikada prezidentliyə namizəd milyarder Donald Tramp öz söhbətində deyib ki, Ərəbistan bizim üçün sağmal inəkdir, biz ondan qızıl və dollar sağırıq, sütü quruduqda başını kəsəcəyik.\nTramp Ərəbistanı aşkar tənqid edən ilk prezidentliyə namizəddir. O Amerikanın xarici siyasətində Ərəbistanın rolunun mühüm olmadığını bildirərək, deyib: Ali-Səud bizim üçün sağmal inəkdir, o bizə dollar və qızıl verə bilmədikdə, başının kəsilməsi göstərişini verəcəyik. Yaxud da başqalarından istəyəcəyik ki, bu işi görsün. Bəlkə də bu işi görəcək başqalarına kömək edəcəyik. Bu elə bir həqiqətdir ki, həm Amerikanın dostları, həm də düşmənləri, o cümlədən Ali-Səud özü də bundan agahdır.\nDonald Tramp sözlərinə belə əlavə edib: Ərəbistan sərvətinin ¾ (dörddə üçünü) Amerikanın onu daxildə və xaricdə himayə etməsi üçün Amerikaya verməlidir.\nDonald Tramp Ərəbistana müraciət edərək deyib: Elə güman etməyin ki, dünyanın müxtəlif yönlərinə insanların canlarına saldığınız və insanların həyatını məhv etmələrini, onların başlarını kəsmələrini istədiyiniz vəhabilər sonadək sizin yanınızda qalacaqlar və sizi himayə edəcəklər. Xeyr. Bu terrorçu qrupların sizin qucağınızdan başqa dünyanın heç bir yerində yerləri yoxdur. Onlar bir gün sizin qucağınıza qayıdacaqlar və növbə sizə çatacaq və sizin işinizi bitirəcəklər.\nDonald Tramp həmçinin bildirib: Ərəbistan gələcəkdə ciddi İŞİD böhranı ilə üzləşəcək və bu zaman bizim köməyimizə ehtiyaclı olacaq. Əgər biz olmasaydıq Ərəbistan məhv olmuşdu.\ndonald tramp Ərəbistan İŞİD


Ana səhifə » Müəlliflər\t» Yalan, hamısı yalan...\nArtıq xeyli müddətdir ki, radikal müxalifət düşərgəsi Rüstəm İbrahimbəyovun “Milli şura”sı ətrafında baş sındırmaqdadır. Daha doğrusu, onsuz da bir-birinə qənim kəsilən düşərgə təmsilçiləri qoca kinodramaturqun Rusiyadakı bəzi anti-azərbaycançı dairələrin sifarişi ilə ortaya atdığı bu qondrama qurumun yaradılması ideyası ucbatından yenidən savaşa girişiblər. Düzdür, böyük çək-çevirdən bir-birinə qarşı ittihamlardan, həmçinin, incik bəyanatlardan və yalvarışlardan sonra mayın 28-də gecədən xeyli keçmiş radikallar hansısa şuranın yaradıldığını bəyan etdilər. Lakin elə bu prosesin özündə belə nəzərə çarpan bəzi məqamlar nəinki “Milli şura” ideyasının ölü doğulmuş uşaq təsiri bağışladığını, eyni zamanda, şimal küləyinin gətirdiyi şura ideyasının radikalları bir-birinə daha da düşmən etdiyini ortaya qoydu.\nMəlum oldu ki, Rüstəm İbrahimbəyovun “Milli şura”sı radikalları birləşdirmək adı altında daha da parçalayıb. Əslində, bu da gözlənilən idi. Çünki son illərin təcrübəsi müxalifətdaxili inteqrasiyanın potensialının cüzi olduğunu deməyə əsas verir. Bu potensialla isə radikal düşərgənin hər hansı birlik yaratmaq şansı yoxdur.\nBu şansın olmamasını şərtləndirən digər amil isə guya “Milli şura”da bir araya gəldikləri iddia edilən düşərgə təmsilçilərinin elə indidən bir-birilərini təkzib etmələridir. Məsələn, mayın 28-də günün birinci yarısında “Milli şura”nın elan olunmasının təxirə salınmasından bərk qəzəblənən “El” hərəkatının Ali Məclisinin sədri Eldəniz Quliyev bu təxirəsalınmanı bəzi müxalifət liderlərinin əsassız bəhanələri ilə əlaqələndirib. Onun sözlərinə görə, “Milli şura”nın yaranmasında əsas fiqurlardan olan bəzi partiya liderləri Azərbaycanın Avroatlantik məkana inteqrasiyasını “Milli şura”nın nizamnaməsinə salmaq istəyir: “Bu da mənim fikrimcə, absurddur. Çünki “Milli şura” hakimiyyət deyil ki, öz siyasi prioritetlərini elan eləsin. Qismət olarsa gələcəkdə bu haqda müzakirə aparmaq olar. Bu “Milli şura”nın yaranmasına mane olmamalıdır. “Milli şura”nı hər hansı ölkəyə bağlamaq üçün əsas ola bilməz. Məsələ bundan ibarətdir. Bunlar mən bilən bəhanə və “Milli şura”nın yaranmasına maneə cəhdidir”.\nLakin elə Eldəniz Quliyevin həm “Ziyalılar forumu”ndan, həm də “El” hərəkatından ən yaxın silahdaşı, hətta sirr yoldaşı olan Eldar Namazov “anspress”ə açıqlamasında bu fikirləri təkzib edib. Belə ki, açıqlamasında mətbuatda səsləndirilən özünün və müzakirələrə telefonla qatılan Rüstəm İbrahimbəyovun “Milli şura”nın nizamnaməsinə “Milli şura” Avropaya inteqrasiyanı dəstəkləyən siyasi xətt yürüdür” müddəasının daxil edilməsinə qarşı çıxmaları məsələsinə toxunan Namazov iddia edib ki, guya belə bir şey olmayıb. Bu azmış kimi, o, ümumiyyətlə, “Milli şura”nın yaradılması ilə bağlı müzakirələrdə Azərbaycanın xarici siyasət oriyentasiyasının necə olmasının müzakirə mövzusu olmadığını bildirib.\nBeləliklə, ortaya maraqlı situasiya çıxır. O mənada ki, əvvəllər digər qondarma qurumlarda, hazırda isə “Milli şura”da bir yerdə olan Eldar Namazovla Eldəniz Quliyev bir-birini təkzib edir. Yəni, onlardan biri-Eldəniz Quliyev “Milli şura”nın yaranmasında əsas fiqurlardan olan bəzi partiya liderləri Azərbaycanın Avroatlantik məkanına inteqrasiyasını “Milli şura”nın nizamnaməsinə salmaq istəyir” deyir. Digəri- Eldar Namazov isə and-aman edir ki, “Milli şura”nın yaradılması ilə bağlı müzakirələrdə Azərbaycanın xarici siyasəti müzakirə edilməyib. Deməli, bu vəziyyətdə onlardan hansısa yalan danışır. Özü də qırmızı yalan. Yalanlar üzərində qurulan istənilən qurum isə heç zaman uzunömürlü ola bilməz.\nTarix: 31-05-2013 |


14:11 25.12.2020 (Yenilənib 14:00 25.12.2020)\nTibbi-meteoroloji proqnoza gəldikdə isə dekabrın 26-27-də Abşeron yarımadasında meteoroloji amillərin mülayim tərəddüdü gözlənilir ki, bu da meteohəssas insanlar üçün əlverişlidir.\nBAKI, 25 dekabr — Sputnik. Sabah Bakıda və Abşeron yarımadasında hava şəraitinin dəyişkən buludlu olacağı, əsasən yağmursuz keçəcəyi gözlənilir. Mülayim cənub-qərb küləyi əsəcək.\nSputnik Azərbaycan Milli Hidrometeorologiya Xidmətinin verdiyi məlumata istinadla xəbər verir ki,havanın temperaturu Abşeron yarımadasında gecə 0-3, gündüz 6-8, Bakıda gecə 1-3, gündüz 6-8 dərəcə isti olacaq. Atmosfer təzyiqi normadan yüksək 771 mm civə sütunu, nisbi rütubət 70-80 faiz təşkil edəcək.\nDekabrın 26-da Azərbaycanın rayonlarında hava şəraitinin əsasən yağmursuz keçəcəyi gözlənilir. Arabir duman olacaq, qərb küləyi bəzi yerlərdə arabir güclənəcək.\nHavanın temperaturu gecə 0-4 dərəcə şaxta, gündüz 5-8 dərəcə isti, dağlarda gecə 5-10 dərəcə şaxta, gündüz 2 dərəcə şaxtadan 3 dərəcəyədək isti olacaq. Yolların buz bağlayacağı gözlənilir.\nTibbi-meteoroloji proqnoza gəldikdə isə, dekabrın 26-27-də Abşeron yarımadasında meteoroloji amillərin mülayim tərəddüdü gözlənilir ki, bu da meteohəssas insanlar üçün əlverişlidir.


Azərbaycanda uğurlu dövlət gənclər siyasəti həyata keçirilir\nBu gün müasir Azərbaycan gəncliyi ölkə həyatının bütün sferalarında öz fəallığı ilə seçilərək ictimai-siyasi, elmi-mədəni-humanitar və sosial-iqtisadi tədbirlərin reallaşdırılmasında çox mühüm rola sahibdir. Ölkəmizdə həyata keçirilən gənclər siyasəti və bu sahədə görülən tədbirlərin başlıca amalı milli-mənəvi dəyərlərə söykənən, vətəninə, xalqına bağlı olan müasir düşüncəli gənc nəslin formalaşdırılması və bu gəncliyin potensialından dövlətin inkişafı naminə istifadə edilməsidir.\nAzərbaycanda dövlət gənclər siyasətinin əsası Ulu öndər Heydər Əliyev tərəfindən qoyulmuşdur. O, ölkəmizə rəhbərlik etdiyi dönəmlərdə hər zaman gənclərə qayğı göstərməklə yanaşı, onların istedadlı, vətənpərvər kimi yetişmələrinə xüsusi diqqət yetirmişdir.\nSirr deyil ki, 1969-cu ildə Ulu öndər Heydər Əliyev Azərbaycan KP MK-nın birinci katibi vəzifəsinə seçilənə qədər respublikamızda bir çox sahələrdə geriləmə yaşanırdı. 14 iyul plenumundan sonra isə bütün sahələrdə sürətli yüksəliş, inkişaf və tərəqqi özünü büruzə verməyə başladı. Ulu öndərin çoxşaxəli və məqsədyönlü dövlətçilik fəaliyyətində gənclər siyasəti hər zaman xüsusi yer tuturdu. Həmin dövrlərdə Ulu öndər Heydər Əliyev gənclərin imkan və bacarıqlarını çox yüksək qiymətləndirir, onların problemlərinin həlli, eləcə də gənclərin inkişafı istiqamətində həyata keçirilən tədbirlərə xüsusi önəm verirdi. 1969-1982-ci illərdə respublikada çox sayda gənclik və idman mərkəzləri, yeni tədris ocaqları, eləcə də hərbi məktəblər açılmış, minlərlə Azərbaycan gənci keçmiş SSRİ-nin, Moskva, Sankt-Peterburq, Kiyev, Xarkov, Minsk daxil olmaqla, bir çox şəhərlərində nüfuzlu ali məktəblərdə təhsil almış, müxtəlif ixtisaslara yiyələnərək ölkəmizdə bacarıqlı kadr olaraq fəaliyyətə başlamışlar.\nTəəssüf ki, dövlət müstəqilliyinin ilk illərində - 1991-ci ildən 1993-cü ilin iyununa qədərki mərhələdə respublikada mövcud olmuş ağır sosial-iqtisadi böhran, hərc-mərclik, vətəndaş qarşıdurması, anarxiya və xaos şəraiti təsdiqlədi ki, dövlət müstəqilliyinin qorunub saxlanılması onun qazanılmasından daha çətindir.\nHəmin dönəmlər ölkəmiz və xalqımız üçün çox ağır keçmiş, gənclərlə iş sahəsində heç bir uğurlu tədbir həyata keçirilməmişdi. Mövcud olan qeyri-sağlam ictimai-siyasi vəziyyət təhsil sisteminin belə iflic vəziyyətə düşməsinə gətirib çıxarmış, gənclərə heç bir diqqət və qayğının göstərilməməsi onlarda sabaha inam hisslərinin yox olmasına səbəb olmuşdur. Belə bir mürəkkəb şəraitdə - 1993-cü ilin iyun ayında xalqın təkidli tələbi ilə hakimiyyətə qayıdan Ümummilli lider Heydər Əliyev ölkəmizi milli müstəqilliyin itirilməsi təhlükəsindən qurtararaq müasir tariximizə dövlətçiliyin xilaskarı, qurucusu kimi daxil oldu. Ümummilli lider Heydər Əliyev ölkə gənclərini vahid ideya ətrafında birləşdirmək və gənc nəslin uğurla təşkilatlandırılması məqsədilə 26 iyul 1994-cü il tarixində ölkəmizdə Gənclər və İdman Nazirliyinin yaradılması haqqında Fərman imzaladı. Qurum qısa zaman ərzində gənclər siyasətinin əsas fəaliyyət istiqamətlərini müəyyənləşdirdi və reallaşdırmağa başladı. Gənclərimizin cəmiyyətin inkişafında fəaliyyətini yüksəltmək və ölkənin gələcək inkişafında iştirakı və məsuliyyətini artırmaq məqsədilə Ümummilli lider Heydər Əliyev tərəfindən 1995-ci ildə Azərbaycan Gənclərinin Forumunun keçirilməsi təşəbbüsü irəli sürüldü və 2 fevral 1996-cı ildə gənclərin I Forumu keçirildi. Forum Azərbaycanda gənclər siyasətinin müəyyən olunmasında mühüm rol oynadı. 1997-ci il fevralın 1-də forumun ildönümü münasibətilə gənclərin bir qrupunu qəbul edən Ulu öndər Heydər Əliyev 2 fevral - Azərbaycan Gəncləri Gününün elan edilməsi haqqında Sərəncam imzaladı. Bu, bir daha dahi öndərimizin gənclərə verdiyi dəyərin bariz nümunəsi idi.\nSonrakı illərdə də gənclərlə iş sahəsində imzalanmış Fərman və sərəncamlar, eyni zamanda, qəbul edilmiş proqram və qanunlar Azərbaycan gəncliyinin inkişafı yolunda çox mühüm amilə çevrildi.\nÜmummilli lider Heydər Əliyevin siyasi kursunun layiqli davamçısı cənab İlham Əliyevin 2003-cü il oktyabrın 15-də Azərbaycan Respublikası Prezidenti seçilməsi ilə müasir Azərbaycan gəncliyi də yeni inkişaf mərhələsinə qədəm qoydu. Son on beş ildə Prezident İlham Əliyevin rəhbərliyi ilə ölkəmizdə uğurla davam etdirilən gənclər siyasəti gənc nəslin hərtərəfli inkişafını təmin etmək, cəmiyyətin bütün sahələrində gənclərin fəal iştirakına şərait yaratmaq istiqamətinə yönəlmişdir.\nPrezident İlham Əliyev tərəfindən 2007-ci ilin “Gənclər ili” elan olunması, “2007-2015-ci illərdə Azərbaycan gənclərinin xarici ölkələrdə təhsil üzrə Dövlət Proqramı”nın təsdiq edilməsi, 2011-ci ildə Prezident yanında Gənclər Fondunun yaradılması, “2015-2025-ci illərdə Azərbaycan gənclərinin İnkişaf Strategiyası”nın, həmçinin “Azərbaycan Gəncliyi 2005-2009-cu illərdə”, “Azərbaycan Gəncliyi 2011-2015-ci illərdə”, eləcə də “Azərbaycan Gəncliyi 2017-2021-ci illərdə” Dövlət proqramlarının təsdiq olunması gənclərimizə xüsusi diqqət və qayğının göstəricisi olmaqla yanaşı, ölkə başçısının Azərbaycan gəncliyinin inkişafına və gənclər siyasətinin əhəmiyyətinə verdiyi önəmin bariz nümunəsidir.\nBütün bunlar gənclərin təşəbbüskarlığı və fəallığını, irimiqyaslı layihələrin icrasında və idarəetmədə rolunu gündən-günə artırır, vətənpərvərlik ruhu və vətəndaşlıq mövqeyini möhkəmləndirir. “Eurovision 2012” beynəlxalq mahnı müsabiqəsi, “Bakı-2015” I Avropa Oyunları, 2017-ci il IV İslam Həmrəyliyi Oyunları və artıq 3-cü dəfə keçirilən Formula-1 Bakı Qran Prisi ölkəmizdə könüllülük hərəkatının daha böyük vüsət almasına yol açmışdır. Qeyd etmək lazımdır ki, könüllülük fəaliyyəti gənclərin fərdi inkişafında əvəzsiz rol oynayaraq fəaliyyət göstərdikləri müddət ərzində yeni bilik və bacarıqlara yiyələnmələrinə, dünyagörüşlərini daha da artırmalarına, dil biliklərini gücləndirmələrinə və öyrəndikləri nəzəri bilikləri praktiki işdə həyata keçirmələrinə şərait yaradır.\nSuraxanı Gənclər Evinin\nmetodisti, YAP Suraxanı\nrayon təşkilatının fəalı


Beren Saat və Kənan Doğulunun evlilik tarixi müəyyənləşdi » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Türkiyənin məşhur cütlüyü Beren Saat və Kənan Doğulunun evlilik tarixi müəyyənləşib.\nBelə ki, fevralda Kənan Doğulu Bərən Saata elçi göndərəcək. Bir-biri ilə uzun müddətdir tanış olan ailələrin razılığı ilə həmin gün üzüklər taxılacaq. Toy məclisi isə mayda baş tutacaq. Böyük toy mərasimi təşkil edərək həyatını birləşdirəcək sevgililər bal ayını ABŞ-da, Kənan Doğulunun yeni aldığı evdə keçirəcək. NoName


Tarixin ən uzun aviareysinin sərnişinləri uçuş zamanı qəribə hallar yaşadılar\n09:22 16.11.2019 Qısa URL\nSərnişinlərdən bəzi aerob təmrinləri etməyi, sonra isə oturacaqların arasında gəzişməyi təklif ediblər. Fizioloqlar hesab edirlər ki, bu, tromboz riskinin qarşısını alır. Sərnişinlərin ən maraqlı təəssüratı isə bir uçuş zamanı iki dəfə sübhü qarşılamaq olub\nBAKI, 16 noyabr — Sputnik. Avstraliyanın "Qantas Airlines" aviaşirkətinə məxsus təyyarədə tarixin ən uzun reysi ilə uçan sərnişinlər səyahət barədə təəssüratlarını bölüşüblər.\nSərnişinlərin sözlərinə görə, onları ilk növbədə təəccübləndirən stüardessaların səhər yeməyi əvəzinə axşam yeməyi paylaması olub. Çünki təyyarə İngiltərədən qalxanda səhər ertə imiş. Sərnişinlərə həmin vaxt şorba, steyk, sendviç və şərab təklif ediblər.\nFizioloq Korinn Kayo izah edib ki, bu cür xüsusi qida qrafiki reysin Sidney vaxtı ilə gerçəkləşdirildiyinə görə tətbiq edilib. Elə bu səbəbdən də, Avropada hələ səhər olmasına rəğmən, "səhər şam yeməyindən" sonra təyyarənin salonunda işıqları söndürərək gecə effekti yaradıblar. Beləliklə, Kayonun sözlərinə görə, insanlara yeni şəraitə uyğunlaşmaq daha asan olub.\nAustralia's Qantas airline successfully completes a long haul test flight from London to Sydney pic.twitter.com/unL3LQnb3V\nBundan əlavə, sərnişinlərdən bəzi aerob təmrinləri etməyi, sonra isə oturacaqların arasında gəzişməyi təklif ediblər. Fizioloqlar hesab edirlər ki, bu, tromboz riskinin qarşısını alır. Sərnişinlərin ən maraqlı təəssüratı isə bir uçuş zamanı iki dəfə sübhü qarşılamaq olub.\nNəşrin yazdığına görə, aviaşirkət uçuşu sərnişinlərin "dözüm dərəcəsini yoxlamaq üçün test" kimi nəzərdən keçirib.\nCümə günü "Qantas Airlines" aviaşirkətinə məxsus "Boeing 787-9 Dreamliner" təyyarəsi Londondan Sidneyə uçaraq məsafəni 19 saat 19 dəqiqəyə qət edib. Beləliklə də, tarixin ilk ən uzun birbaşa reysini yerinə yetirib, yəni bu müddət ərzində havada olub. O, 11 ölkə - Böyük Britaniya, Hollandiya, Almaniya, Polşa, Belarus, Rusiya, Qazaxıstan, Çin, Filippin və İndoneziyanın üzərindən keçib.


Prezidentin Naxçıvana səfəri davam edir -\nPrezidentin Naxçıvana səfəri davam edir - Yenilənib\n16:42 07 Aprel 2014 Oxunub : 579\nNaxçıvan Muxtar Respublikasında səfərdə olan Azərbaycan prezidenti İlham Əliyev Naxçıvan Biznes Mərkəzində yaradılan şəraitlə tanış olub.\nAzVision.az xəbər verir ki, dövlət başçısına məlumat verilib ki, mərkəzin əsas fəaliyyət sahəsi sahibkarların maarifləndirilməsi, iş adamlarına ölkəmizdə, o cümlədən muxtar respublikada həyata keçirilən iqtisadi islahatlar, beynəlxalq iqtisadi əlaqələr, dünya və ölkə iqtisadiyyatındakı yeniliklər, sahibkarların yeni iş təcrübələri, marketinq fəaliyyəti, reklam işi, dünya maliyyə sistemindəki vəziyyət və dəyişikliklər barədə məlumat verməkdir.\nAzərbaycan prezidenti Biznes Mərkəzində Naxçıvan Muxtar Respublikasında istehsal edilən məhsulların sərgisi ilə tanış olub. Burada müxtəlif növ ərzaq və sənaye məhsulları, əl işləri və rəsm əsərləri nümayiş etdirilir.\nNaxçıvan Muxtar Respublikası Ali Məclisinin sədri Vasif Talıbov dövlət başçısına məlumat verib ki, muxtar respublikada hazırda 346 növ və 988 çeşiddə məhsul istehsal olunur. Yeni yaradılan müəssisələr əhalinin 106 növ ərzaq və 226 növ qeyri-ərzaq məhsullarına olan tələbatını tamamilə yerli istehsal hesabına ödəmək imkanına malikdir.\nDiqqətə çatdırılıb ki, uzun müddət blokada şəraitində yaşamasına baxmayaraq, muxtar respublikanın sosial-iqtisadi inkişafını əks etdirən makroiqtisadi göstəricilər son 10 ildə xeyli artıb. 2003-2013-cü illərdə ümumi daxili məhsul 8,4 dəfə, sənaye məhsulunun həcmi 49, kənd təsərrüfatı məhsullarının istehsalı 4,7, əsas kapitala yönəldilən investisiyalar 4,1, əhalinin gəlirləri 10,2, xarici ticarət dövriyyəsi isə 13,9 dəfə artıb.\nPrezident İlham Əliyevə məlumat verilib ki, sərgidə 88 şirkətin 280-dən çox çeşiddə məhsulu nümayiş etdirilir. Onların arasında yüngül və ağır sənaye, kənd təsərrüfatı, qida, tekstil, dağ-mədən, metallurgiya, avtomobil sənayesi, rabitə, balıqçılıq və digər sahələrin məhsulları sərgilənir.\nPrezident İlham Əliyev Naxçıvan avtomobil zavodunda istehsal olunan avtomaşınlara da baxıb. Hazırda 62 nəfərin işlədiyi müəssisədə 9 müxtəlif modifikasiyada avtomobil istehsal olunur.\nDiqqətə çatdırılıb ki, son 10 ildə 954 istehsal və xidmət müəssisəsi yaradılıb. 2003-2013-cü illərdə 58 min 460 yeni iş yeri açılmış, bununla da işsizliyin səviyyəsi sıfıra enib.\nİlham Əliyev həmçinin yeni yaradılan “Naxçıvanqala” Tarix-Memarlıq Muzey Kompleksi ilə tanış olub.\nDövlət başçısına məlumat verilib ki, orijinal tərtibatı ilə seçilən muzeydə Naxçıvan Muxtar Respublikasının ərazisində aşkarlanan tarixi əşyalar xronoloji ardıcıllıqla düzülüb. Eramızdan əvvəl V minilliyə aid təsərrüfat küpü, eramızdan əvvəl V-III minilliyə aid müxtəlif məişət əşyaları, Son Tunc və Erkən Dəmir dövrünə aid keramika məmulatları, mis alətlər, qəbirüstü abidələr, silahlar, zirehli geyim hissələri muzeyin qiymətli eksponatlarındandır. Burada, həmçinin xalça və XIX əsrə aid milli geyimlər də nümayiş olunur.\nDiqqətə çatdırılıb ki, kompleksdəki mağarada da bərpa işləri aparılıb.\nMuzey kompleksi ilə tanış olan prezident İlham Əliyev tapşırıq və tövsiyələrini verib.\nPrezidenti İlham Əliyev Naxçıvan Muxtar Respublikası Hərbi Prokurorluğunun yeni inzibati binasının açılışında iştirak edib.\nDövlət başçısının diqqətinə çatdırılıb ki, altı mərtəbədən ibarət olan və xüsusi memarlıq quruluşuna malik binada hərbi prokurorluq əməkdaşlarının fəaliyyəti üçün hər cür şərait yaradılıb.\nPrezident həmçinin Gənclər Mərkəzinin açılışında iştirak edib.\nNaxçıvan Muxtar Respublikası Ali Məclisinin sədri Vasif Talıbov Gənclər Mərkəzində yaradılan şərait barədə dövlət başçısına məlumat verib.\nGənclər Mərkəzində kompyuter otağı, elektron kitabxana, intellektual və stolüstü oyun zalları, interaktiv tir və kafe var. Mərkəzdə informasiya texnologiyalarının ən son nailiyyətləri tətbiq edilmiş, kompyuterlərin hər birinin internetə çıxışı təmin olunub. Mərkəzdə xarici dillərin tədrisi üçün linqafon sinifləri yaradılıb. Gənclər burada istənilən xarici dil üzrə həm nəzəri biliklərə, həm də praktik olaraq düzgün tələffüz vərdişlərinə yiyələnə biləcəklər. Mərkəzin elektron kitabxanasının bazasında minə yaxın ədəbiyyat var. Binada gənclərin asudə vaxtlarının səmərəli təşkili və onların intellektual səviyyələrinin artırılması da nəzərə alınmış, mədəni-kütləvi tədbirlərin keçirilməsi üçün intellektual zal istifadəyə verilib.\nDövlət başçısı “Xəmsə” intellektual oyununa da baxıb.\nTir otağında pnevmatik tüfəng və tapançadan atəş açmaq məşqləri təşkil olunacaq. Altızolaqlı tirdə gənclər idmanın atıcılıq növünə daha yaxşı yiyələnmək imkanı əldə edəcəklər.


Rusiyalı ağır atlet Oksana Slivenko 2008-ci il Olimpiadasının qızıl medalını alıb - AZƏRTAC – Azərbaycan Dövlət İnformasiya Agentliyi\nRusiyalı ağır atlet Oksana Slivenko 2008-ci il Olimpiadasının qızıl medalını alıb\nRusiyalı ağır atlet Oksana Slivenko 2008-ci il Olimpiadasının qızıl medalını alıb. Bu medal əvvəlcə Çin nümayəndəsi Lyu Çunxuna məxsus olub. Lakin Rusiya Ağır Atletika Federasiyasının (RAAF) prezidenti Aleksandr Kişkin bildirib ki, Beynəlxalq Olimpiya Komitəsi çinli atletin nəticəsini sonradan ləğv edib.\nAZƏRTAC TASS agentliyinə istinadla xəbər verir ki, Lyu Çunxun antidopinq qaydalarını pozduğuna görə Beynəlxalq Olimpiya Komitəsi bu idmançının həmin Olimpiadada göstərdiyi nəticəni ləğv edib.\nPekin Olimpiadasında Slivenko 69 kq çəki dərəcəsində ikinci yeri tutmuşdu. Əvvəlcə planlaşdırılırdı ki, Slivenko qızıl medalı dekabr ayında RAAF İcraiyyə Komitəsinin iclasında alacaq, lakin bəzi səbəblər üzündən vəziyyət dəyişib.\nA.Kişkin deyib: “Oksana Slivenko bu medalı artıq alıb. Federasiya mükafatı ona təntənəli şəraitdə təqdim etməyi planlaşdırırdı, lakin idmançı bizim idarəyə gəlib ərizə yazıb ki, medalı ona elə həmin gün versinlər. Bu, onun qərarı olub”.\nAktivində dünya çempionatlarının 3 qızıl mükafatı olan 31 yaşlı rusiyalı idmançı Avropa çempionatlarında daha 6 qızıl medal qazanıb. Bundan əlavə, Slivenkonun aktivində 2013-cü ildə Kazanda keçirilmiş Universiadanın qızıl medalı da var. Slivenko 2013-cü ilin sonunda öz idman karyerasını dayandırmışdı, lakin ötən il iyulun əvvəlində o, karyerasını davam etdirəcəyini bildirib.\nAZERTAG.AZ :Rusiyalı ağır atlet Oksana Slivenko 2008-ci il Olimpiadasının qızıl medalını alıb


Huawei Mate 30 19 sentyabrda təqdim ediləcək Androidsis\nHuawei Mate 30 ən çox gözlənilən çeşidlərdən biridir Bu günlərdə bir çox xəbərin bizə çatdığı an. Mümkün bir şey var idi bazarın başlamasında gecikmə, ABŞ ilə əlaqəli problemlər üzündən. Bu, ayın ortalarına planlaşdırılan təqdimatını təsir edə biləcək bir şey idi. Ancaq deyəsən belə olmayacaq.\nThe Huawei Mate 30-un təqdimat tarixi. Bunu sosial şəbəkələri vasitəsilə bizimlə bölüşən də Huawei-nin özüdür. Bəzilərinin gözlənildiyi kimi IFA 2019-da olmayacaq, ancaq təqdimat tədbiri Almaniyada keçiriləcək.\n19 sentyabrda Münhen şəhərində. Bu, şirkətin artıq elan etdiyi Huawei Mate 30-un rəsmi təqdimat tarixidir. Beləliklə, həftələr əvvəl spekulyasiya etdiyiniz kimi ayın ortalarında olacaq. IFA 2019-da təqdimat olmasa da, bir çoxunun şərh etdiyi kimi.\nDüzgün başa düşdün? Geri sayma #HuaweiMate30 indi başlayır!\n19.09.2019 tarixində Münihdə tam dövrə vururuq.\nBizə canlı olaraq qoşulun: https://t.co/9ugi5gG9ci# Fürsətləri yenidən düşünün pic.twitter.com/etRYjrBVEC\nŞirkət yuxarıda görə biləcəyiniz bu videonu yüklədi bu yeni yüksək səviyyəli gələcəyini elan etdi. Bu, istifadəçilər tərəfindən gözlənilən bir sıra telefonlardır. Həm də bu həftələrdə görüşürük bir çox sızma bizə ipuçları verən telefonlar haqqında.\nXoşbəxtlikdən, bu mövzuda gözləmə çox qısadır. İki həftədən çox bir şey onu gözləməli olacağıqHuawei Mate 30-un rəsmi təqdimatı. Bu həftələrdə Çin istehsalçısından bu yeni cihazlar haqqında sızmaların olacağı ehtimalı yüksək olsa da.\nHər halda, Huawei Mate 30 haqqında xəbərlərə diqqətlə yanaşacağıq. Bu arada, bu tarixi təqvimimizə, yüksək səviyyələrdə ən populyarlardan biri və Çin markası üçün satışlarda yeni bir müvəffəqiyyət olaraq təyin olunan bu yeni telefon ailəsi ilə görüşəcəyimiz gün kimi yazırıq. bu mənada.\nMəqaləyə tam yol: Androidsis » Android cihazları » Mobil telefonlar » Huawei Mate 30-un artıq rəsmi təqdimat tarixi var\nMi 9 Lite, Xiaomi CC9-un bir variantı olacaq və bazara çıxmağa yaxındır


Prokurorluq işçiləri daha məsuliyyətli olmalıdır - sherg.az\n2017-08-10 23:20:18 | 282 dəfə oxunub\nProkurorluq işçiləri daha məsuliyyətli olmalıdır\nEkspert hesab edir ki, korrupsiyaya qarşı görülən bütün tədbirlər məntiqlidir\nBakı şəhər Prokurorluğunun İstintaq İdarəsinin böyük müstəntiqi Müşfiq Abbasov həbs olunub.\nHüquq-mühafizə orqanlarının məlumatına görə, onun barəsində Baş prokuror yanında Korrupsiyaya Qarşı Mübarizə Baş İdarəsi tərəfindən Cinayət Məcəlləsinin 308-ci (vəzifə səlahiyyətlərindən sui-istifadə) və 178-ci (dələduzluq) maddələri ilə cinayət işi başlanıb.\nBu gün korrupsiyaya qarşı mübarizənin Azərbaycanda prioritet istiqamətlərdən biri olduğunu deyən hüquqşünas Əliməmməd Nuriyev bildirib ki, kimliyindən və vəzifəsindən asılı olmayaraq qanunsuz əməllərə yol verən, vəzifəsindən sui-istifadə edən məmurlar hər zaman cəzalandırılır.\nVəkilin sözlərinə görə, hazırda Azərbaycanda korrupsiyaya qarşı mübarizə üzrə ixtisaslaşmış əsas cinayət orqanı Baş Prokurorluğun Korrupsiyaya Qarşı Mübarizə İdarəsidir:\n"Baş prokuror tərəfindən hər zaman xüsusi bir göstəriş verilib ki, kimliyindən asılı olmayaraq vəzifə səlahiyyətlərindən sui-istifadə etmək, korrupsiya sövdələşmələrinə getmək istəyən və qanunsuz əməllərə yol verən şəxslərlə bağlı sərt tədbir görülsün. Bu birinci deyil, bundan əvvəl də müxtəlif formada Baş prokurorluq korrupsiya sövdələşmələrinə görə vəzifəsindən sui-istifadə edən şəxslərlə bağlı müvafiq tədbirlər görmüşdü. Ümumiyyətlə, Baş prokurorluq mütəmadi olaraq bu məsələlərlə bağlı öz hesabatları barədə məlumat verir. Eyni zamanda Korrupsiyaya Qarşı Mübarizə İdarəsi vəzifə cinayətləri baş verərkən cinayət işinin aparılması funksiyasını yerinə yetirir.\nTəxminən 2-3 həftə bundan qabaq Korrupsiyaya qarşı Baş Mübarizə İdarəsi 6 aylıq hesabatını təqdim etdi. İdarə mütəmadi olaraq şəffaf formada fəaliyyət göstərir və korrupsiyaya qarşı mübarizənin vəziyyəti ilə bağlı bütün hesabatları verir.\nAzərbaycan Prezidenti cənab İlham Əliyev hər zaman xüsusi olaraq vurğulayır ki, dövlət məmuru xalqın xidmətində olmalı, özbaşınalığa yol verməməli, vətəndaşlarla nəzakətlə rəftar etməlidır.\nHəmçinin, məmurların ailə üzvləri də bu qaydalara əməl etməli və etik qaydaları pozmamalıdır. Kimliyindən asılı olmayaraq əgər hər hansı bir şəxs qanunsuz əməllərə yol verirsə o məsuliyyətə cəlb olunmalıdır. Ümumiyyətlə nəzərə alaq ki, Prokurorluq cinayət təqiblərini həyata keçirən və Azərbaycanda kifayət qədər nüfuzu olan bir orqandır.\nYadımdadır ki, hər zaman Baş prokurorluğun kollegiyasının iclasında Baş prokuror Zakir Qaralov xüsusi olaraq vurğulayırdı ki, prokuror işçiləri başqalarından daha artıq məsuliyyətli olmalı, vətəndaşların müraciətlərinə həssaslıqla yanaşmalı və cinayət işinin təhlilini obyektiv, tam və hərtərəfli aparmalıdır. Hesab edirəm ki, korrupsiyaya qarşı görülən bütün tədbirlər məntiqlidir. Kimsə qanunsuz hərəkətə yol verirsə, şübhəsiz ki, məsuliyyətə cəlb olunur və onun proseslərdə iştirakı araşdırılır, qanunvericilikdə nəzərdə tutulmuş qərarlar verilir”.


Tuba 38 yaşını belə qeyd etdi » Qadin.Net ~ İlk milli qadın portalı\nTuba Büyüküstünün dünən 38 yaşı tamam olub.\nQadin.Net xəbər verir ki, aktrisa doğum günü təəssüratlarını instaqramda paylaşıb. O, bu ilin onun üçün xüsusilə çətin keçdiyini bildirib:\n“Çox zəif və yarımçıq qarşıladı məni... Çox qəlb qırıqlığı, aşa bilmədiyim xoşagəlməz xatirələr, travmalar, sükut, səssizlik və qətiyyətsizlik ... Məni mən edən xətalarım və həyatdan aldığım sevgiylə möhtəşəm bir qadın olaraq bitirirəm bu həyatda 38-ci yaşımı”.\nAktrisanın kədərdolu paylaşımının səbəbkarı keçmiş sevgilisi Umut Evirgen olduğu deyilir. Qeyd edək ki, cütlük pandemiyadan əvvəl ayrılmağa qərar verib. Tubanın ilk həyat yoldaşı Onur Saylakdan əkiz qızları var.


"Paytaxt Gənclərinin Peşə və Yaradıcılıq festivalı" layihəsinə start verildi (FOTO)\n"Paytaxt Gənclərinin Peşə və Yaradıcılıq festivalı" layihəsinə start verildi (FOTO)\nCəmiyyət 27 Fevral 2015 18:00 (UTC+04:00)\n27 fevral 2015-ci il tarixində Qaradağ rayonu, Lökbatan qəsəbəsində yerləşən Heydər Əliyev Mərkəzində Qaradağ Rayon İcra Hakimiyyəti və Azərbaycan Respublikasının Prezidenti yanında Gənclər Fondunun dəstəyi ilə "Paytaxt Gənclərinin Peşə və Yaradıcılıq festivalı" layihəsi ilə bağlı tədbir keçirildi.\nTədbirdə Qaradağ Rayon İcra Hakimiyyəti başçısının müavini Təranə İsmayılova, Qaradağ rayon Gənclər və İdman İdarəsinin rəisi Elçin Abbasov, Qaradağ rayon YAP təşkilatının Gənclər birliyinin sədri Ramiz Yusubov, "Yeni Nəsil" Gənclər İctimai Birliyinin sədri, layihə rəhbəri Asif Səlimovun digər qonaqlar və rayon gəncləri iştirak edirdi.\nİlk öncə tədbirə gələn qonaqlar ümummilli lider Heydər Əliyevin adını daşıyan parkda ulu öndərin abidəsini ziyarət edərək abidə önünə güllər düzüb, dahi şəxsiyyətə hörmət və ehtiramlarını bildirdilər.\nTədbiri giriş nitqi ilə açan Qaradağ Rayon İcra Hakimiyyəti başçısının müavini Təranə İsmayılova bütün tədbir iştirakçılarını Qaradağ Rayon İcra Hakimiyyətinin başçısı Süleyman Mikayılovun adından salamladı. Qeyd etdi ki, Ümummilli Lider hər bir sahəyə qayğı ilə yanaşdığı kimi, gənclərin gələcəyi naminə onlara xüsusi diqqət göstərib. Ulu öndər Heydər Əliyev 1999-cu il iyulun 29-da imzaladığı "Dövlət gənclər siyasəti haqqında" fərmanla müstəqil dövlətimizdə gənclərin hərtərəfli inkişafı üçün daha əlverişli şərait, cəmiyyətin həyatında onların fəal iştirakının təmin edilməsi üçün siyasi, sosial-iqtisadi və hüquqi baza yaratmış, gənclərin dövlət quruculuğu işinə geniş cəlb olunmasına və ictimai-siyasi fəallığının artmasına kömək etmişdir. Ümummilli lider Heydər Əliyevin siyasi kursunu layiqincə davam etdirən möhtərəm Prezidentimiz İlham Əliyev ölkəyə rəhbərliyə başladığı gündən gəncliyin inkişafını prioritet vəzifə kimi qarşıya qoyub. Bu gün Azərbaycanda gənclər siyasəti uğurlu şəkildə həyata keçirilir. Dövlət gənclər siyasətində istedadlı gənclərin müəyyən edilməsi, dəstəklənməsi və inkişafına böyük diqqət ayrılır. Keçirilən layihənin əsas məqsədinin gənclərin liderlik bacarıqlarının inkişaf etdirilməsi, onların ictimai fəaliyyətə cəlb olunmalarının və qərarvermə proseslərində fəal iştiraklarının stimullaşdırılması, öz hüquqları haqqında biliklərinin artırılması, fəal mövqe bildirmə bacarıqlarının üzə çıxarılması və gənclər arasında əməkdaşlıq şəbəkəsinin yaradılması kimi nailiyyətlərin əldə edilməsindən ibarətdir.\nTədbirdə çıxış edən Yeni Nəsil" Gənclər İctimai Birliyinin sədri, layihə rəhbəri Asif Səlimov layihənin məqsədi barədə iştirakçılara ətraflı məlumat verdi.\nDaha sonra çıxış edən digər natiqlər də əsası ulu öndər tərəfindən qoyulmuş dövlət gənclər siyasəti bu gün uğurla davam etdirildiyi fikrini səsləndirdilər. Bildirdilər ki, sürətlə inkişaf etməkdə olan ölkəmizdə sosial-iqtisadi, elmi-mədəni, təhsil və digər sahələrdə gənclərin fəal iştirakı nəzərə çarpır və burada, təbii ki, dövlətin də gənclər üzərində diqqət və qayğısı böyük rol oynayır Gənclərə dövlət qayğısı, qəbul olunmuş dövlət proqramlarının icrası, bu istiqamətində imzalanmış fərman və sərəncamların uğurlu icrası sayəsində Azərbaycanda güclü vətəndaş cəmiyyəti formalaşmışdır. Sevindirici haldır ki, bu sahədə gənclər təşkilatları öz fəallıqları ilə seçilir. Onlar dövlətdən hərtərəfli dəstək alaraq, gənclərin intellektualvə fiziki inkişafına, ictimai fəallığının və təşəbbüskarlığının artırılmasına yönəlmiş layihələr keçirirlər. Bu kimi tədbirlərin keçirilməsi gənclərin özünü təsdiq etmək üçün əlverişli şərait yaratdığını, onların daha da təşkilatlanması, çevik və düzgün qərarlar qəbul etmələri baxımından böyük imkanlar açır.


Fransız jurnalistlər Qarabağa buraxılmadı – "ShushaNews" Sosial Yönümlü Sayt\nFransız jurnalistlər Qarabağa buraxılmadı\nFransız jurnalistlər keçmiş Fransa merlərindən birinin rəhbərliyi ilə Qarabağa səfər etmək üçün Ermənistana gedib. Nümayəndə heyəti Yerevandan icazə aldıqdan sonra Xankəndinə doğru yola düşüb. Lakin Laçın dəhlizində Rusiya sülhməramlıları onların yola davam etmələrinə icazə verməyiblər.\nVirtualaz.org bildirir ki, bunları yerli KİV-ə açıqlamasında Ermənistanın Vatikanda və Portuqaliyadakı keçmiş səfiri, sabiq prezident Serj Sarkisyanın kürəkəni Mikael Minasyan deyib.\nFransızlara bildiriblər ki, onlar Azərbaycan ərazisinə daxil olublar və buna görə də səfərin davam etdirilməsinə dair Ermənistandan alınan icazə etibarsızdır. Onu da deyiblər ki, əgər bu əraziyə daxil olmaq istəyirlərsə, Azərbaycan akkreditasiyasını alsınlar. Əlacsız vəziyyətdə qalan fransızlar geriyə – Yerevana qayıdaraq, Fransa səfirinin yanına gediblər.\nMinasyanın sözlərinə görə, Fransanın Ermənistandakı səfiri Conatan Lakot qeyri-rəsmi olaraq Nikol Paşinyanla əlaqə saxlayıb və nəyin baş verdiyini anlamağa çalışıb.\n“Nikol Paşinyan isə ona cavab verib ki, bəli, yanvarın 11-də biz razılığa gəldik ki, beynəlxalq media Azərbaycan akkreditasiyasını almalıdır, ümumiyyətlə, yaxşı olardı ki, onlar bütün bu işlərə qarışmasınlar. Conatan Lakotun susmaqdan başqa çarəsi qalmayıb”, – deyə M.Minasyan vurğulayıb.\nPrevious Diplomatlar Qarabağda: Səfirlər, konsullar, attaşelər erməni vəhşiliyinə şahid oldular – FOTOLAR\nNext Alman hərbi ekspert: “Azərbaycan hərb tarixində ilkə imza atdı”


Bilik Fondunda "Nağıllar" toplusunun təqdimatı keçirilib\n17:27 20 Oktyabr 2016\nBakı. 20 oktyabr. REPORT.AZ/ Azərbaycan Respublikasının Prezidenti yanında Bilik Fondunda bu qurumda istehsalat təcrübəsi keçən tələbələrin ingilis dilinə tərcümə etdikləri "Nağıllar" toplusunun təqdimatı keçirilib.\nFondun İnformasiya təminatı sektorundan "Report"a verilən məlumata görə, Fondun təşəbbüsü və dəstəyi ilə dərc olunan jurnalda nağıllara çəkilən illüstrasiyaların müəllifləri Dövlət Uşaq Filarmoniyasının balaca rəssamlarıdır.\nJurnaldan orta məktəblərdə, ingilis dili kurslarında dərs vəsaiti kimi yararlanmaq olar. Nəşrin Qax, Oğuz, Şəmkir, Nardaran, İsmayıllı Bilik evlərinə göndərilməsi, ölkədə fəaliyyət göstərən uşaq kitabxanalarına, bir sıra məktəblərə paylanması nəzərdə tutulub.\nBilik Fondunda Nağıllar toplusunun təqdimatı keçirilib


Bolqarıstanın Səhiyyə Nazirliyi vaksinasiya kampaniyasının təşkili zamanı yol verilən səhvlərə görə 10 min insanın həyatını itirdiyini etiraf edib\nTASS-ın iyulun 29-da verdiyi xəbərə görə, bunu ölkənin səhiyyə naziri Stoyço Katsarov deyib.\nNazir bildirib ki, vaksinasiya zamanı yaşı 60-dan yuxarı və ağır xəstəlikləri olan vətəndaşlar növbədə qabağa salınmayıb. “Bu, bir çox insanın həyatını xilas edilə bilərdi, axı ölənlərin 80 faizini yaşlı vətəndaşlar təşkil edir”.\nKatsarov eləcə də COVID-19 əleyhinə vaksinlərin sifarişi zamanı buraxılan səhvlərə diqqət yönəldib. Onun sözlərinə görə, hökumət AB-nin tövsiyə etdiyi üç preparatı deyil, "AstraZeneca" preparatını daha çox sifariş verib. Çatdırılmanın ləngiməsi səbəbindən isə fevralın sonuna qədər 7 milyon insandan yalnız 200 minə yaxınını peyvənd etmək mümkün olub.\nMart ayında Bolqarıstanın baş naziri Boyko Borisov preparatların bərabər bölünməməsindən şikayət etmişdi. Onun sözlərinə görə, AB-də vaksinlərin əhali sayına görə bərabər paylanması razılaşdırılmışdı. Amma sonda istehsalçılardan heç biri özünün müqavilə öhdəliklərinə əməl etməyib.\nAvropa Birliyinə məxsus hərbi blokun yaradılması istənilir\nAvropa Birliyi: ""Taliban"ın qələbəsi Qərbin aşkar məğlubiyyətidir"\nAvropa Birliyi: "Taliban"la dialoqa getməyə məcburuq\nAzərbaycan vaksinasiyaya görə Avropa Birliyindən yardım alacaq\nABŞ, Avstraliya, Yaponiya və Hindistan “Dördlük” (“Quad”) yaradılması barədə razılıq əldə edib. “Report” “Haberturk”ə istinadən xəbər verir ki, bu barədə Avstraliyanın Baş naziri Skot Morrison bildirib. Onun sözlərinə görə, ABŞ Prezidenti Cozef Bayden, Hindistanın Baş naziri Narendra Modi, Yaponiyanın Baş naziri Suğa Yosihide və özü arasında Hind-Sakit okeanı bölgəsində “Çini sabitləşdirmək üçün” “Dördlük” (“Quad”) adlı formatı qəbul edənlərin Vaşinqtonda ilk görüşü keçirilib: “Dördlük” Çin, yaxud hər hansı bir ölkə üçün ortaqlıqdır. Bu, Hind-Sakit okean regionundakı xalqların rifahını yüksəltmək üçün müsbət təşəbbüsdür”. Ağ Evin Şərq Otağında bir araya gələn 4 lider koronavirusa qarşı mübarizə, yeni texnologiyalar, regional infrastruktur, təmiz enerji, iqlim dəyişikliyi, habelə regional...\nABŞ-ın keçmiş Prezidenti Donald Tramp sentyabrın nəticələrinə əsasən indiki Prezident Co Baydeni seçicilərin bəyənməsində qabaqlayır. Bu barədə "The Hill" nəşri Harvard Mərkəzinin sorğu nəticələrinə istinadən xəbər verir. Sorğu nəticələrinə görə, Birləşmiş Ştatların keçmiş prezidentini seçicilərin 48 faizi, indikini isə 46 faizi dəstəkləyir. Respondentlərin 51 faizi Trampın Baydendən yaxşı prezident olduğunu düşünürlər. "The Hill" qeyd edir ki, indiki prezidentin reytinqi koronavirus yoluxmalarının artması və Amerika qoşunlarının Əfqanıstandan çıxarılması fonunda azalır. İyulda Baydenin reytinqi 52% təşkil edirdi, bu da bir ay əvvəl ilə müqayisədə 10% az idi. Əfqanıstanda “Taliban”ın hakimiyyətə gəlməsi ilə Baydenin reytinqi 46 faizə düşüb. Avqustun 13-də keçirilən analoji sorğuda...


təhsil nazirliyi – 1Arada.az\nTag: təhsil nazirliyi\nQarlı hava şəraiti məktəblərdə şagirdlərin davamiyyətinə təsir edib. Belə ki, məktəblərdə davamiyyət çox aşağı düşüb. 1Arada.az xəbər verir ki, bu barədə “Report”a açıqlamasında Təhsil Nazirliyinin İctimaiyyətlə əlaqələr şöbəsinin müdiri Cəsarət Valehov məlumat verib.Nazirlik rəsmisi qeyd edib ki, ümumi nəticələrlə bağlı yaxın vaxtlarda ictimaiyyətə ətraflı məlumat veriləcək.Xatırladaq ki, paytaxtda yerləşən bir çox məktəblərdə tədris təxirə salınıb. […]\nMəktəblərdə tənəffüs zamanı ənənəvi qaydada zəng çalınmayacaq. 1Arada.az APA-ya istinadən xəbər verir ki, bu barədə Təhsil nazirinin müavini Məhəbbət Vəliyevanın Naxçıvan Muxtar Respublikasının Təhsil Nazirliyinə, rayon (şəhər) təhsil şöbələrinə (idarələrinə) və Təhsil Nazirliyinin birbaşa tabeliyində olan təhsil müəssisələrinə ünvanladığı məktubda bildirilib. Qeyd edilib ki, tənəffüs zamanı dəhlizlərdə və həyətyanı sahədə şagird sıxlığını azaltmaq məqsədilə ənənəvi qaydada […]\nXüsusi karantin rejimi dövründə təhsil müəssisələrində tədris və təlim-tərbiyə prosesinin təşkili barədə Nazirlər Kabinetinin Qərarına uyğun olaraq Təhsil Nazirliyi tərəfindən tədris planları təsdiq olunub. 1Arada.az xəbər verir ki, ibtidai siniflərin dərsi 25 dəqiqə davam edəcək. Bununla bağlı artıq müəllimlər tərəfindən valideynlərə dərs cədvəli də göndərilir. Birinci qrupun dərsi saat 08:00-dan 09:25 aralığında olacaq. Tənəffüs isə […]\n“Sentyabrın 15-i tədris ili başlayır. Vakansiyalar peşəkar kadrlar tərəfindən tutulmalıdır. Bunun üçün da müsabiqənin bütün mərhələləri başa çatdırılmalıdır”. 1Arada.az xəbər verir ki, bunu Təhsil Nazirliyinin İnsan resursları şöbəsinin müdiri Eşqi Bağırov müəllimlərin işə qəbulu üzrə müsabiqədən danışarkən deyib. Şöbə müdiri bildirib ki, yerdəyişmə müsabiqəsində 8 000-ə yaxın vakansiya çıxarılmışdı: “Avqustun sonuna yaxın vakansiya seçimi mərhələsinin […]\nTəhsil Nazirliyi Təhsilverənlərin sertifikatlaşdırılmasının aparılacağı vaxtı açıqlayıb. 1Arada.az xəbər verir ki, nazirliyin İctimaiyyətlə əlaqələr sektorunun müdiri Cəsarət Valehov sertifikatlaşmanın bu ilin payız aylarından başlayacağını bildirib. Sertifikasiya növbəti ildə də davam edəcək. Təhsil naziri Ceyhun Bayramov Təhsilverənlərin Sertifikatlaşdırılması Şurasının yaradılması haqqında əmr imzalayıb. Əmrdə dövlət ümumi təhsil müəssisələrində pedaqoji və idarəetmə fəaliyyəti ilə məşğul olan, ali və […]\n1Arada.az pravda.az-a istinadla bildirir ki, “Peşə təhsili pilləsində təhsilalanların attestasiyasının aparılmasının müvəqqəti Qaydası” təsdiq edilib. Bu barədə Təhsil Nazirliyinin Kollegiyası qərar verib. Qərarda deyilir: 1. Bu Qayda Azərbaycan Respublikasında peşə təhsili pilləsində təhsilalanların attestasiyasının aparılması məsələlərini tənzimləyir. 2. Bu Qayda peşə təhsili müəssisələrində təhsilə cəlb olunmuş sağlamlıq imkanları məhdud şəxslərin attestasiyasına şamil edilmir. 3. Peşə […]\nPandemiya səbəbindən martın 3-dən ölkəmizdə təhsil müəssisələrinin fəaliyyəti dayandırılıb. Artıq dərs ilinin başa çatmasına bir neçə gün qalıb. Bu müddət ərzində tələbələri maraqlandıran əsas bir məsələ var idi: İmtahan sessiyası hansı formada keçiriləcək? 1Arada.az xəbər verir ki, tələbələri sevindirən ilk qərar Baş nazir Əli Əsədovdan gəldi. Belə ki, qərara əsasən bakalavriat səviyyəsində tədris planının bütün şərtlərini yerinə […]


FHN Dağıstanda azərbaycanlılara çadır qurub - Niyə Azərbaycanda yox?- koordinat.az\nFHN Dağıstanda azərbaycanlılara çadır qurub - Niyə Azərbaycanda yox?\nAzərbaycan-Rusiya dövlət sərhədindəki Yaraq-Qazmalar buraxılış məntəqəsindən 250 nəfər Azərbaycan vətəndaşı ölkəyə qaytarılıb. Geri dönəcəyi günü gözləyən qalan vətəndaşlara isə hələlik Rusiya ərazisində dəstək göstəriləcək. Belə ki, Dağıstanın Dərbənd rayonunun Qullar kəndində yerləşən və Rusiya Fövqəladə Hallar Nazirliyinə məxsus çadır düşərgəsində Azərbaycanın Fövqəladə Hallar Nazirliyi (FHN) tərəfindən səhra çadır düşərgəsi salınacaq. Tibbi və psixoloji xidmətin təşkil olunacağı düşərgədə yerləşdiriləcək vətəndaşların mütəmadi qidalanmaları təmin olunacaq. Bunun üçün ərzaq məhsullarını yerli istehsalçılardan tədarük etmək nəzərdə tutulur.\nBu, Azərbaycan baş nazirinin müavini Şahin Mustafayev və Rusiyanın Dağıstan Respublikasının rəhbəri Vladimir Vasilyev arasında iki ölkə vətəndaşlarının qaytarılması ilə bağlı əldə olunan razılaşmada əskini tapıb.\nQeyd edək ki, rəsmi məlumata görə, hazırda Dərbənd rayonunda 650 nəfər Azərbaycan vətəndaşı qalıb, onlar ölkəyə qayıdacaqlarını gözləyirlər.\nBu razılaşmada bəzi anlaşılmaz məqamlar var. Azərbaycan FHN-nin Dağıstanda Azərbaycan vətəndaşları üçün çadır düşərgəsi qurması barədə qərarı hansı zərurətdən doğub? Həmin şəxslərin ölkəyə gətirilməsi, ehtiyac olarsa, onlara çadır qurulması, ehtiyaclarının ödənilməsi Azərbaycan ərazisində niyə həyata keçirilməyib? Hüquqi baxımdan bu qərar nə dərəcədə doğrdur?\nHüquqşünas Hafiz Həsənov Pressklub.az-a şərhində bildirdi ki, dövlət-vətəndaş münasibətlərində hər birinin qarşılıqlı öhdəlikləri var. Yəni vətəndaşların Azərbaycan dövləti qarşısında öhdəlikləri olduğu kimi, Azərbaycan dövləti də öz vətəndaşları qarşısında öhdəliklər daşıyır:\n“Kontitusiyaya görə, Azərbaycan dövləti öz ərazisində və xarici ərazilərdə müvəqqəti və ya daimi yaşayan Azərbaycan Respublikası vətəndaşlarının hüquqi müdafiəsinə təminat verməli, onlara hamilik etməlidir. Həmçinin, hüquq və vəzifələrlə bağlı qərarlar qəbul edən dövlət orqanları və dövlət hakimiyyəti səlahiyyətlərinin daşıyıcıları hər kəsin bərabər hüquqlarını təmin etməlidir. Hesab edirəm ki, sərhəddə qalan və ölkəyə gətirilməyən Azərbaycan vətəndaşları ilə bağlı son hadisələr, həmin insanların müəyyən mənada müdafiəsiz qalması, bunlar azmış kimi, indi də öz vətəndaşlarını ölkədən kənarda düşərgədə saxlaması dövlət adına utanc gətirən haldır”.\nHəsənovun sözlərinə görə, bütün bunlar nəticə etibarilə Azərbaycan dövlətinin öz vətəndaşları qarşısında hüquqi və siyası öhdəliklərinin lazımınca yerinə yetirilməməsi deməkdir (Pressklub.az).


Üzərində şəhid fotosu olan tortun kəsilməsi müzakirələrə səbəb oldu: “İcra başçısı tənbeh olunmalıdır” - APRESS.AZ\n10 Avqust 2021, 11:28\nÜzərində şəhid fotosu olan tortun kəsilməsi müzakirələrə səbəb oldu: “İcra başçısı tənbeh olunmalıdır”\nSuraxanı rayonunda icra hakimiyyətinin başçısı Əziz Əzizovun da iştirak etdiyi tədbirdə Vətən müharibəsi şəhidi leytenant Əliyev Samirin fotosu olan tortun kəsilməsi müzakirələrə səbəb olub.\nPravda.az-ın xəbərinə görə, sosial şəbəkə istifadəçiləri belə bir addımın atılmasının yolverilməz olduğunu bildiriblər.\nTortun Suraxanı Rayon İcra Hakimiyyəti tərəfindən hazırlandığı bildirilsə də, şəhidin ailəsi bunu təkzib edib.\nSamir Əliyevin nənəsi Cəmilə Əlizadə bildirib ki, sözügedən tort ailə tərəfindən hazırlanıb və icra hakimiyyətinə heç bir aidiyyəti yoxdur: “Bunu müzakirə edənlərə istəsələr, tortu sifariş verdiyimiz yerin əlaqə nömrəsini də verə bilərəm. Yaxşı olardı ki, gəlib şəhid nəvəmin adına salınmış parka baxsınlar. Əziz müəllim digər şəhid ailələrinə olduğu kimi, bizə də həm mənəvi, həm də maddi cəhətdən köməklik edir”.\nƏziz Əzizov da müzakirələrə səbəb olan tortun şəhidin ailəsi tərəfindən hazırlandığını bildirib: “Tortu ailə özü sifariş verib. Bizim işimiz Suraxanı RİH tərəfindən şəhidin adının əbədiləşdirilməsi məqsədilə parkın salınmasıdır. Ümumilikdə Suraxanı rayonunda 53 şəhid var, Əliyevlər ailəsi də dəstək olduğumuz şəhid ailələrindən biridir. Ancaq təəssüflər olsun ki, bəzi şəxslər görülən işləri müsbət qiymətləndirmək əvəzinə, tənqid etmək üçün başqa məqamlar axtarırlar. Bəlkə də indiyədək bu ailədə 20 dəfə olmuşam. Samir anasının, nənəsinin yeganə övladı idi. Bizim məqsədimiz də bu ailələrə dəstək olmaq, onların yanında olduğumuzu bildirməkdir”.\nBu açıqlama da birmənalı qarşılanmayıb. Sabiq deputat Nazim Bəydəmirli bildirib ki, icra başçısı tənbeh olunmalıdır: “Ənənəyə sadiq qalaraq, RİH şəhid ailəsinə yalvarıb ki, bizi ictimai qınaqdan qurtarmaq üçün “tort məsələsini” öz üzərinizə götürün. Mən yüz faiz əminəm ki, “adətləri” belədir, ancaq keçməz, adam özü mərasimdə iştirakçıdır, ona görə tənbeh olunmalıdır!”


June 16, 2021 - Muhasibat.Az\nİqtisadiyyat Nazirliyi yanında Dövlət Vergi Xidməti sahibkarların vergi qanunvericiliyinin tətbiqi və inzibatçılığı sahəsində qarşılaşdıqları çətinliklərin öyrənilməsi və onların aradan qaldırılması məqsədilə biznes assosiasiyaları ilə görüşlərin keçirilməsi və birgə əməkdaşlıq istiqamətində işlər davam etdirilir. Bu barədə qurumun açıqlamasında bildirilir. Məlumatda həmçinin … Read More\nAzərbaycanda eyni hüquqi ünvanda dövlət qeydiyyatına alınmış “İntellekt-S” MMC, “RD Trest” kiçik müəssisəsi, “Avisenna-M” ŞF, “Saturn-SS”, “Atilla” və “Qartal-K” MMC-lər ləğv olunduğunu elan edib. Bu barədə İqtisadiyyat Nazirliyi yanında Dövlət Vergi Xidmətinə istinadən xəbər verilir. Məlumatda deyilir ki, kreditorlar tələblərini … Read More\nBiznesdə mühasibat uçotunun rolu və bu nə üçün vacibdir? (II hissə)\nBiznesdə mühasibat uçotunun rolu (II hissə) I hissəyə nəzər yetirmək üçün keçidə daxil olun “Mühasibat uçotu” termini xüsusilə də vergi mövsümündə daha geniş işlənir. Əgər siz öz biznesinizi daim ayaqda tutmaq istəyirsinizsə, maliyyə hesabatlarınızın düzgünlüyünü və aktuallığını dəstəkləmək çox vacibdir. … Read More\nGəlirli startapı necə təsis etməli? (8-ci hissə) 7-ci hissəyə nəzər yetirmək üçün keçidə daxil olun Biznesə yeni başlayan sahibkarlardan ötrü 5 addımdan ibarət təlimat 5. Gəliri proqnozlaşdırırıq Sizin biznes-modeliniz nədən ibarətdir? Onun miqyasını genişləndirmək olarmı? Startapdan istifadədən əvvəl istiqaməti, problem … Read More\nMühasibat şirkətlərinin işində müasir texnologiyalar (II hissə)\nMühasibat şirkətlərinin işində müasir texnologiyalar (II hissə) I hissəyə nəzər yetirmək üçün keçidə daxil olun Proqram kompleksləri, sistemlər müəyyən işləri eləcə də müstəqil şəkildə, avtomatik rejimdə yerinə yetirə bilər. Həmin işlər verilmiş cədvəl üzrə həyata keçirilə bilər. Zərurət yarandıqda, iş … Read More\nmühasibat, Mühasibat konsultasiyası\n“Sirr deyil ki, iqtisadi proseslərin proqnozlaşdırıla bilən olması hər hansı bir ölkədə biznes və investisiya mühitinin sağlam və dinamik olması üçün ilkin şərtdir. Bunu bir çox beynəlxalq institutlar da təsdiq edir. Bu amil, əksər investorların və transmilli şirkətlərin öz bizneslərini … Read More\nİşəgötürən işçini ixtisar etdiyi halda işçiyə xəbərdarlıq müddəti əvəzinə əmək haqqı verilir. Bu zaman işdənçıxarma üçün müavinət də ödənilməlidirmi? İqtisadçı ekspert Anar Bayramov bildirib ki, karantin rejimində bəzi hallarda işəgötürən müəyyən qrup işçilərin ixtisarına qərar verir. Bəs işçinin xəbərdarlıq müddəti … Read More\nQSC-nin təsisçi fiziki şəxslərə ödədiyi dividenddən vergi tutulur?\nSual: Qapalı Səhmdar Cəmiyyət olaraq fəaliyyət göstərən müssisənin fiziki şəxs olan təsisçilərinə elan etmiş mənfəətindən (Mənfəət Vergi Bəyənnaməsinə əsasən) ödədiyi dividenddən ödəmə mənbəyindən (hər hansı tərəfdən) vergi tutulurmu? Cavab: Bildiririk ki, emitent tərəfindən fiziki şəxslərə investisiya qiymətli kağızları üzrə ödənilən … Read More\ndividend, QSC, vergi


13:40 07 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Türkiyə-Azərbaycan əlaqələri bu gün ən yüksək zirvədədir\nTürkiyə-Azərbaycan əlaqələri bu gün ən yüksək zirvədədir\nDörd bir tərəfimizdə münaqişələr, terror və asayiş problemləri yaşandığı bir vaxtda Türkiyə və Azərbaycan bir sabitlik abidəsi olaraq yüksəlirlər. Şübhəsiz ki, buna görə sarsılmaz əlaqələrimiz qədər, güclü ordularımıza da borcluyuq. Bu mənada istər ordularımızın həmrəyliyi, istərsə də müdafiə sənayesi sahəsində atdığımız addımlar da gələcəkdə müstəqilliyimizin ən böyük təminatı olacaqdır. Müdafiə sənayesi sahəsindəki əməkdaşlığımızı inkişaf etdirməyimiz bu baxımdan böyük önəm daşıyır. "Sülh çeşməsi” əməliyyatında Azərbaycan hökuməti və xalqı ilə bir millət, iki dövlət olduğumuzu bir daha dünyaya göstərmişdik.\nHörmətli media nümayəndələri, mərhum Bəxtiyar Vahabzadənin "Anam” dediyi Qarabağ Azərbaycan qədər bizim də məsələmizdir. Dağlıq Qarabağ probleminin Azərbaycanın suverenliyi və ərazi bütövlüyü çərçivəsində həll edilməsi ən böyük arzumuzdur. Azərbaycana bu haqlı mübarizəsində verdiyimiz dəstəyi bundan sonra da davam etdirəcəyik. Minsk qrupunun bu məsələdə təəssüf ki, səmimi davranmadığını da açıq şəkildə ifadə edirəm. Çünki təxminən 25 il vaxt itirilib. Nə üçün və nəyə görə heç bir nəticəyə nail olunmur. Təbii ki, bunun üzərində də dayanmaq lazımdır.\nSabah Xocalı qətliamının 28-ci ildönümüdür. Xocalıda insanlığın gözləri önündə məsum, yaşlı, qadın, uşaq demədən XX əsrin ən böyük vəhşətlərindən biri törədilmişdir. 106-sı qadın, 63-ü uşaq olmaqla 613 soydaşımız xüsusi amansızlıqla qətlə yetirilmişdir. Tarixə "qara gecə” olaraq düşən Xocalı qətliamını unutmadıq, unutmayacağıq. Azərbaycanlı qardaşlarımın, qarabağlı köçkünlərin də Xocalını közərən od kimi ürəklərində daşıdığını bilirəm. İyirmi səkkizinci ildönümündə Xocalı qətliamını törədənləri bir daha şəxsən öz adımdan və millətim adından lənətləyirəm. Dünən erməni tərəfindən açılan atəş nəticəsində şəhid olan İbrahim qardaşımıza Allahdan rəhmət diləyir, Azərbaycan xalqına başsağlığı verirəm.\nMingəçevirdə Dövlət Rəmzləri Muzeyi açılıb 19:24 25.02.2020\nAzərbaycan Ordusu dünyanın güclü orduları sırasındadır19:24 25.02.2020\nPrezidentin göstərişi ilə Cənubi Qafqazın ən böyük istilik elektrik stansiyası bütün parametrlər üzrə yenidən qurulub19:24 25.02.2020\nAzərbaycan Prezidenti İlham Əliyev Mingəçevir şəhərinə səfərə gəlib19:24 25.02.2020\nPrezident İlham Əliyev Samuxda “Aqro Dairy” MMC-nin aqroparkının fəaliyyəti ilə tanış olub 19:24 25.02.2020\nPrezident İlham Əliyev Samux rayonunda məcburi köçkünlər üçün inşa edilən yaşayış kompleksinin tikintisi ilə tanış olub19:24 25.02.2020


Xocalı rayon İcra Hakimiyyətinin başçısı Şahmar Usubovun illik hesabat iclası. - Xəbərlər - XOCALI RAYON Icra Hakimiyyəti\n18.02.2020-ci il tarixdə xocalıların kompakt şəkildə məskunklaşdıqları Goranboy rayonunun Aşağı Ağcakənd qəsəbəsində Xocalı rayon İcra Hakimiyyətinin başçısı Şahmar Usubovun 2019-cu ilin sosial-iqtisadi inkişafın yekunları və 2020-ci ildə qarşıda duran vəzifələr haqqında illik hesabat iclası keçirildi.\nHesabat iclasında Xocalı rayon İcra Hakimiyyətinin başçısı Şahmar Usubov, Prezident Administrasiyasının məsul işçisi Ağa-Əli Əhmədov, idarə, müəssisə rəhbərləri və rayon ziyalıları iştirak etdilər.\nTədbir iştirakçıları əvvəlcə "Heydər" Parkında ucaldılmış Ümummilli lider Heydər Əliyevin büstü önünə gül dəstələri düzdülər, Ulu öndərə ehtiramlarını bildirdilər.\nXocalı Rayon İcra Hakimiyyətinin akt zalında davam edən tədbirdə Vətən uğrunda canlarından keçən şəhidlərimizin ruhu bir dəqiqəlik sükutla yad edildi.\nXocalı rayon İcra Hakimiyyətinin başçısı Şahmar Usubov hesabat məruzəsində görülən işlər barədə iclas iştirakçılarına ətraflı məlumat verdi.\nŞahmar Usubov bildirdi ki, hər il olduğu kimi 2019- cu ildə də rayonumuzda sosial-iqtisdi proqramlar müvəffəqiyyətlə icra olunmuşdur. Əhalinin rifah halı yüksəlmişdir. Əvvəlki illərdə olduğu kimi 2019- cu ildə də aztəminatlı ailələrə və pensiyaçılara müavinət və təqaüdlərin ödənilməsi diqqət mərkəzində saxlanılmış, gecikdirmə hallarına yol verilməmişdir.\n2019-cu il ərzində 268 nəfər vətəndaş Xocalı rayon Məşğulluq Mərkəzinə müraciət etmişdir. İlin sonuna olan məlumata əsasən mərkəzdə 347 nəfər işaxtaran kimi qeydiyyata alınmış, 103 nəfər işlə təmin olunmuş, 1 nəfərə isə işsizlikdən sığorta ödənişi təyin edilmişdir.\n2019-cu ilin sonuna dair aparılan təhlildən məlum olur ki, Xocalı rayon İcra Hakimiyyəti Başçısı Aparatına ilbəil müraciət edənlərin sayı azalır. Qaldırılmış təkliflərin həllində isə müsbət dəyişikliklər olmuşdur. Bu onunla bağlıdır ki, məcburi köçkünlərin həyat şəraitinin yaxşılaşdırılması və məşğulluğunun artırılmasına ölkə Prezidenti cənab İlham Əliyev daim diqqət və qayğı göstərir.\n2019-cu ildə Rayon İcra Hakimiyyəti Başçısı Aparatına 346 vətəndaş müraciəti daxil olmuşdur. Vətəndaş müraciətlərindən 334-ü ərizə, 12-i şikayət məzmununda olmuşdur. 2019-cu ildə Rayon İcra Hakimiyyəti Başçısı Aparatına təklif daxil olmamışdır. Göründüyü kimi İcra Hakimiyyəti Başçısı Aparatına daxil olan müraciətlərdən şikayət az sayda olmuşdur. Daxil olan 334 ərizə vaxtında icra olunmuşdur.\nMəruzə ətrafı çıxışlarda Xocalı rayon Maliyyə Şöbəsinin rəisi İlqar Əliyev, Xocalı RTŞ-nin müdiri Şakir Əliyev, "Xocalı RMX-nin" Publik Hüquqi şəxsin direktoru Aqil Məmmədov, Xocalı rayon İHB-nın Cəmilli kənd İƏD-si üzrə nümayəndəsi Ramiz Qəhrəmanov çıxış edərək rəhbərlik etdikləri idarələrin gördüyü işləri diqqətə çatdırdılar.\nSonra təkliflərə yer verildi. Hesabat iclasında Aşağı Ağcakəndlə Yuxarı Ağcakənd arasında marşurutun təşkili, Gəncə şəhəri ərazisində salınmış 600 ailəlik qəsəbədə xeyir-şər evinin tikilməsi, Meşəli qəsəbəsində su borularının yenilənməsi təklifləri irəli sürüldü.


Xəbərlər – GULUSTAN.INFO | Страница 14\nŞənbə, 25 Yanvar, 2020, 18:57\nGəncədə əməliyyat keçirildi — Yaralı var\nGəncə şəhərində silahlı şəxs polisə xəsarət yetirib. DİN-in Mətbuat Xidmətinin Gəncə regional qrupundan verilən məlumata görə, Gəncə Şəhər Baş Polis İdarəsinin Cinayət Axtarışı İdarəsinə şəhər sakini, 34 yaşlı Əli Məmmədovun narkotik vasitələrin qanunsuz dövriyyəsi, silah-sursat daşıması ilə bağlı əməliyyat məlumatı daxil olub. Daxil olmuş məlumat ilə əlaqədar Ə.Məmmədov şəhər ərazisində idarə etdiyi avtomobil ilə birlikdə […]\nBaş pediatr xəbərdarlıq etdi: “Ölümə səbəb ola bilər”\n«Hazırda payız-qış mövsümü üçün xarakterik olan soyuqdəymə xəstəliklərinə tez-tez rast gəlinir. Çünki havanın soyuması ilə əlaqədar olaraq bakteriya və virusların yayılmasına meyllik artır». Gülüstan.info «Report»a istinadən xəbər verir ki, bunu respublikanın baş pediatrı Nəsib Quliyev «Azərbaycan» qəzetinə müsahibəsində deyib. O bildirib ki, uşaqların bağçalarda, məktəblərdə, kollektivdə cəmləşməsi, yəni bir-birini yoluxdurma ehtimalının yüksək olması, bakteriya və virusların aktivliyinin artması, […]\n«Tottenhem»in hücumçusu Harri Keyn uzun müddətə sıradan çıxıb. Gülüstan.info Apasport-a istinadən məlumat verir ki, tibbi müayinədən keçən forvardın durumunun ciddi olduğu aşkarlanıb. Tanınmış cərrah Kris Uilson İngiltərə millisinin üzvünün Avropa çempionatını buraxacağını bildirib: «Düşünürəm ki, Keyn 6 ay futbol oynamayacaq. Əməliyyatdan sonra ona uzun müddət bərpa dönəmi lazım olacaq. Keynin apreldə qayıdacağını deyirlər. Ancaq indiki […]\nBakıda məktəb mikroavtobusu ilə marşrut avtobusu toqquşdu, yaralılar var\nSəhər saatlarında Bakıda avtobus qəzası baş verib. Gülüstan.info Trend-ə istinadən məlumat verir ki, hadisə paytaxtın Xəzər rayonu, Albalılıq qəsəbəsi ərazisində baş verib. 107 saylı marşrut xətti üzrə hərəkət edən «Daewoo» markalı 99 LH 456 dövlət nömrə nişanlı avtobusla orta məktəb şagirdlərini daşıyan «Mercedes» markalı 10 MT 884 dövlət nömrə nişanlı mikroavtobus toqquşub. Hadisə nəticəsində «Mercedes» […]\nAzərbaycan Respublikasının Baş Naziri Əli Əsədov “Azərbaycan Respublikası Prezidentinin yanında keçirilən 2019-cu ilin yekunlarına həsr olunmuş müşavirədən irəli gələn tapşırıqların icrasının təmin edilməsi üzrə Tədbirlər Planı”nın təsdiq edilməsi barədə Sərəncam imzalayıb. Gülüstan.info AZƏRTAC-a istinadən xəbər verir ki, Sərəncama əsasən, Tədbirlər Planında nəzərdə tutulan icraçılar müvafiq tədbirlərin müəyyən olunmuş icra müddətində yerinə yetirilməsini təmin etməli və […]\nNazirlər Kabineti «Doktoranturaların yaradılması və doktoranturaya qəbul Qaydaları”na dəyişiklik edib. Qüvvədə olan Qaydalara əsasən, ali təhsil müəssisələri, elmi müəssisə və təşkilatların elmi şuraları doktorantların dissertasiya mövzularını və elmi rəhbərlərini onların qəbul komissiyaları tərəfindən doktoranturaya qəbul olunmaları haqqında qərar qəbul etdikləri gündən 1 aydan gec olmamaq şərtilə təsdiq edib. Dəyişilkiyə əsasən, bundan sonra dissertasiyaların mövzularının təsdiq […]\nİlin ilk “El-Klassiko”sunun vaxtı açıqlandı\nFutbol üzrə İspaniya çempionatının XXVI turunda baş tutacaq “Real Madrid”-“Barselona” “El-Klassiko”sunun vaxtı açıqlanıb. Gülüstan.info AZƏRTAC-a istinadən xəbər verir ki, 2020-ci ilin ilk “El-Klassiko”su martın 1-də “Santyaqo-Bernabeu” stadionunda keçiriləcək. Görüş Bakı vaxtı ilə saat 00:00-da start götürəcək. Xatırladaq ki, cari mövsümün “Kamp Nou”da keçirilən ilk matçında qapılara qol vurulmayıb. “Barselona və “Real Madrid” klubları La Liqada 19 […]\nAzərbaycan Respublikasının Qida Təhlükəsizliyi Agentliyi (AQTA) istehlakçı hüquqlarının qorunması, həmçinin qida təhlükəsizliyinin təmin edilməsi istiqamətində tədbirləri davam etdirir. Gülüstan.info AQTA-nın rəsmi saytına istinadən məlumat verir ki, agentliyin əməkdaşları Bakı şəhəri, Xətai rayonu, X.Məmmədov küçəsi, ev 1C ünvanında yerləşən “Bizim Market” Məhdud Məsuliyyətli Cəmiyyətinə məxsus ticarət şəbəkələrində yoxlama keçiriblər. Yoxlama zamanı marketlərdə “Belorusskaya Korova” əmtəə nişanlı […]\nSəhifə 14 / 417« İlk«...1213141516...203040...»Sonuncu »


Azərbaycanın bank sistemi böhranla qarşılaşıb – İki bank birləşdirilir, 12-si isə zərərdədir – AÇIQLAMA – A24.Az\nA24.AzManşetAzərbaycanın bank sistemi böhranla qarşılaşıb – İki bank birləşdirilir, 12-si isə zərərdədir – AÇIQLAMA\nAzərbaycanın bank sistemi böhranla qarşılaşıb - İki bank birləşdirilir, 12-si isə zərərdədir - AÇIQLAMA\nAzərbaycanın iki bankı – NİKOİL Bank və “AccessBank” birləşmə barəsində danışıqlar aparırlar. Hər iki bankın kapitalında xarici kapital mövcuddur.\nBir vaxtlar Azərbaycanda aşağı faizlə kredit verən bank kimi mükafata layiq görülən “AccessBank”ın birləşdirilməsi nələri dəyişdirəcək?\nAtılan addımlar çərçivəsində bankın xarici investorlar tərəfindən satılmasına qərar verilə biləcəyini də vurğulayan iqtisadçı-ekspert Natiq Cəfərli “A24.az”a açıqlamasında bildirdi ki, hər şey danışıqların nəticəsindən məlum olacaq.\n“Son zamanlar bankların birləşməsi gündəmdədir, danışıqlar gedir, yaxudda bir bankın digər bank tərəfindən alınması məsələsi müzakirə predmetidir. “AccesBank” nadir banklardandır ki, xarici kapital orda ağır basır. Orda alman kapitalı da, Avropa Yenidənqurma və İnkişaf Bankı da var. Hətta AccesBankın regionlarda 11 şöbəsi də bağlanmışdı və sağlamlaşdırılma addımları atılırdı. Ola bilər ki, bu addımlar çərçivəsində xarici investorlar bankın tamamilə satılmasına da qərar versinlər, yaxudda NİKOİL Bank-la payların yarı bölünməsi şərti ilə birləşmə qərarı da çıxa bilər. Bu, danışıqların nəticəsindən asılı olacaq.\nÇox güman ki, birləşmə baş verəcəksə, kapitallar birləşəndə öhdəliklər də birləşəcək. Yəni yeni yaranacaq bankın adı nə olursa olsun, istər NİKOİL Bank kimi qalsın, istər başqa bir ad altında fəaliyyət göstərsin, o müştərilərin qarşısında olan öhdəliklər birləşmədən doğan öhdəliklər kimi yenidən davam edəcək. Yəni ciddi problemlərin olacağını düşünmürəm.\nƏgər sığortasız depozitlər varsa, onunla bağlı müəyyən problemlər çıxa bilər. Amma son dövrlər açıqlanan rəqəmlər də onu göstərir ki, kifayət qədər çox cüzi miqdarda sığortasız depozitlər var, demək olar ki, yox səviyyəsindədir.\nAmma kreditlərlə bağlı ola bilər ki, yenidən müqavilələrin bağlanması olsun, yəni həm depozit müqavilələri, həm də kredit müqavilələri yenilənməli olacaq. Hər iki bankın yeni ad altında birləşməsi baş verəcəksə və ya yeni bir bank yaranacaqsa, bütün hüquqi sənədlərin yenilənməsi prosesi olacaq. Sadəcə sağlamlaşdırma adı altında bankların birləşdirilməsi ilkin addımdır.\nÇox təəssüf ki, bəzən rəsmi şəxslərin təqdimatında sanki banklar birləşirsə, həmən sağlamlaşır kimi yanaşma var. Bu doğru yanaşma deyil, çünki birləşəndə təkcə aktivləri yox, həm də problemləri birləşdirirsən. Bankların da hamısında problemlər var. Geri dönüşü çətin olan kreditlərin həcmi yüksəkdir, banklar yenidən kredit xətləri açmaqda çətinlik çəkirlər, gəlirləri aşağı düşür, 12-ə yaxın bank ümumiyyətlə zərərlə işləyir. Yəni bu birləşmə ilkin addımdır, amma bu son addım deyil. İlk addımdan sonra müxtəlif tədbirlər görülməlidir ki, bank ayaqda möhkəm dura və ölkə iqtisadiyyatına xeyir verə bilsin. Hələlik bu birləşməni yeganə sağlamlaşdırıcı addım kimi təqdim etmək doğru yanaşma olmadığını düşünürəm.\nBir daha təkrar edirəm ki, banklar birləşəndə təkcə aktivləri yox, passivləri də, yəni problemləri də birləşir, daha da böyüyür. İndi bunu necə idarə edəcəklər, açığı bu danışıqların nəticəsindən asılı olacaq!”\nİqtisadçı-ekspert “Azərbaycanda başqa hansı bankları bu kimi problemlər gözləyir?” sualına verdiyi cavabda hazırda fəaliyyət göstərən 12 bankın zərərlə işlədiyini dedi:\n“Əslində ad çəkmək doğru olmaz. Çünki bu, əhali arasında bir xaos yarada bilər. Onsuz da banklarda depozitlərin getdikcə azaldığını görürük. Bu il ərzində də az qala 2 milyarda yaxın insanlar banklardan depozitlərini çəkiblər. Bank sistemi artıq çox ciddi böhranla qarşılaşıb, artıq 3-cü ilə girir, çox təəssüf ki, ciddi sağlamlaşdırıcı addımlar atılmır.\nOnu demək mümkündür ki, 12 bankın ilk 9 ayı zərərlə başa vurduğu məlumdur. Yəni 12 bankın zərərlə işlədiyi onu deməyə əsas verir ki, bu bankların ya bağlanması, ya da birləşdirilməsi daha tez gündəmə gələ bilər. Yaxın zamanlarda bu banklarla da bağlı müəyyən addımların atılmasının şahidi ola bilərik”.\nQeyd edək ki, “AccessBank”ın birləşdiriləcəyi NİKOİL Bank-ın səhmdarları sırasında yerli şirkətlər (TOPAZ İnvestments, İSR Holding) və fiziki şəxslər olsa da, son benefisiar Rusiyanın neft-qaz nəhəngi LUKOİL-in rəhbəri Vahid Ələkbərovdur.\nBirləşmiş bankların aksiyalarının necə bölünəcəyi hələlik məlum deyil.\nBu qədər insanın təqaüdü artırıldı- Prezident sevindirir Sabaha olan HAVA proqnozu Quranda Peyğəmbər sözü yoxdur! - Elşad Miridən açıqlama - VİDEO Türk Silahlı Qüvvələrdən açıqlama: Öldürülən terrorçuların sayı 1715 Gözlər İlham Əliyevdə: Kredit borcları bağlanırmı?\nkredit, "AccessBank", "Nikoil Bank", Vahid Ələkbarov, banklar biləşdirilir, sağlamlaşdırılması, depozit


Qarğıdalı saçağı çayının FAYDALARI\nQarğıdalı saçağı çayı, kənd təsərrüfatı bitkisi olan qarğıdalının qotaz hissəsindən hazırlanan çaydır. Lent şəklindəki qarğıdalı qabıqları ilə qarğıdalı arasında olan bu qotazlar xalq arasında qarğıdalı saçağı kimi tanınır. 10 -30 sm uzunluğundakı bu saçaqlar həm çay kimi, həm də dərman kimi istifadə edilir.\nQarğıdalı saçağı çayı hazırlamaq üçün ilk olaraq seçilən qotazları xırda doğrayın və qaynayan suyun içinə atın. Qarğıdalı saçağı çayı hazırladıqda qotazları su ilə birlikdə qaynatmayın. Suyun içinə atılan qarğıdalı saçaqları 10 -15 dəqiqə qapağı örtülü dəmlənir və süzülüb içilir.\nМетки записи: çay, qarğıdalı saçağı\nПрочитано 65996 раз.


Allahşükür Paşazadədən İŞİD xəbərdarlığı\nAzərbaycanda sünnilərlə siələr arasında qarşıdurma yaratmaq istəyən bəzi qüvvələr var. Onlar hələ ki, bunu məscidlərdən başlayırlar\nAzərbaycanda sünnilərlə siələr arasında qarşıdurma yaratmaq istəyən bəzi qüvvələr var. Onlar hələ ki, bunu məscidlərdən başlayırlar. Lakin onlara şərait yaradılsa, sonra bütün ölkədə başqa ixtişaşlar yaradarlar. Bunu Qafqaz Müsəlmanları İdarəsinin (QMİ) sədri Şeyxulislam Allahşükür Paşazadə bu gün keçirilən QMİ-nin Qazılar Şurasının iclasında bildirib.\nA.Paşazadə sünni imamları və şiə axundlarına bu məsələdə ciddi şəkildə ehtiyatlı olmağı, eləcə də keçirilən mərasimlərdə moizələrində diqqətli olmağı tövsiyə edib.\nQMİ-nin sədri deyib ki, bu dövləti qorumaq bizim hər birimizin borcumuzdur.\nİmam və axundların camaat arasında Vətəni qorumaq, onu müdafiə etmək üçün təbliğatları mühüm rol oynayır: "Bizim birliyimiz və tolerantlığımız aramızda qarışıqlıq yaratmaq istəyənlərin niyyətini puça çıxaracaq".\nA.Paşazadə bölgədə hamını qorxu altında saxlayan və İslam dininin adından istifadə edərək terror əməlləri törədən "İŞİD" probleminə də toxunub: "İŞİD-çılar "Allahu Əkbər!" deyərək insanların başını kəsirlər. Mən anlamıram, "Allahu-Əkbər!" deməklə insanın başını necə kəsmək olar? Bu Qərb dövlətlərinin və onların bölgədəki köməkçilərinin yaratdıqları qüvvələrdir. İŞİD üzvlərinin bütün hərəkətləri İslama ziddir."\nO, qeyd edib ki, Azərbaycanda da bu cür qarışılıqlar, dini iğtişaşlar yaratmaq istəyənlərə imkan verilməyəcək:"Biz bir-birimizə arxa olsaq, heç kim bizə təsir edə bilməz".\nQeyd edək ki, iclasda Dini Qurumlarla İş üzrə Dövlət Komitəsinin sədri Mübariz Qurbanlı, Rusiyadan, Dərbənddən gələn din xadimləri nümayəndələr və digərləri də iştirak edib. /